url: =ZAM Thupuak :: 17 May 2015 :: ZOMI DAILY\nZAM Thupuak :: 17 May 2015\nposted on 16 May 2015 at 10:49 am Lomkholna: News, Newsletter, Refugee, ZAM, Zomi\nZAM Nasep asiaunuamte theih ding\n⦁ Zomi kipawlna ZAM Card leh UN Card nei hiding.\n⦁ Khua kipawlna leh Pawlpi lutna anei mi hi ding.\n⦁ Mangpau hoihtak a pauthei, agelh thei hiding .\n⦁ Akilawh thei natna nei mi hilo ding hi. Gentehna: TB, Hepatitis B or C leh Cancer cihte…!\n⦁ Minam veina leh deihsakna anei a, ZAM thukhun leh ngeite’ a azui ding mi hiding.\n⦁ Teelcing peuhmah hunbip (9am-6pm) kal 1 khat vei off hiding a, teelcing angah ni aki pan asem theipah hiding hi.\n⦁ Candidate dingte, amau leh amau hong ki candidate tawm theilo dinga, Pawlpi/Khua makaite’ theihpihna tawh hong candidate sak mi hiding hi. (Theihding: Teel theihding mi “Single” hileh kideih zaw hi!).\n⦁ Teelcing mi peuhmah kiteelna hunsungah ami pumpi mahmah aom te’ bek kiteel thei ding hi.\n⦁ Hih kiteelna sungah ateel thei ding (mee pia thei ding) Pawlpi pan tanggmi 1 leh Khua kipawlna pan tangmi 1 ta hidinga, Candidate teel theih ding pen, Pawlpi pan hita leh Khua kipawlna pan hita leh numei/pasal aom theizahzah kisang ding hi.\nCandidate lutnuam peuhmah in ZAM zumpi ah May 18-31, 2015 Sunday ni ciang form kila/kiten thei hi.\nAni : June 08, 2015 (Monday)\nAhun : 11:00am-5:00pm\nAmun : Chinese Assembly Hall\nZAM Election Committee\n⦁ Innkuan lutpih ding peuhmahin na nupa un nathu nala uh hoihtak kikum masa hamtang un.\n⦁ Innkuan lutpih ding tuai card bawl peuhmah in hong tuai nu/pa i UN No. lotngah hamtang in.\n⦁ Vanleng tung natuanma teng UN a napiak na phone nambat kuamah pia kei in.\n⦁ USA lam pai dingte zuau khemna tawh kisai na kipulak nop a leh USRAPFraud@rescue.org lai kikhak thei hi.\n⦁ USA vaidang tawh kisai dotnop naneih leh KLinquiries@rescue.org ah lai kikhak thei a, 03-2141 5846 tawh kiho thei hi.\n⦁ RSC, DHS, IOM hong kisap ding nangak sungin mat le hen natuak leh OPI ah na report mah bangin RSC ah zong thu zasak in.\n⦁ RSC phikhit zawh DHS, IOM na tunma ta naneih a na tangthu sungah nata na khumnop leh RSC ah sangkah ni thum ni (Wednesday) nisim zingsang 8:30am pan 4:00pm) kikal kipai thei hi. Tua ni na ngah kei a leh a nidang hong pia ding uh hi.\n⦁ UN zum pan hong kisap ciangin koi department pan hongsam, bang hang hongsam, bang ni ding a hong sam hoihtak in teldot pah in.\n⦁ Na thangthu pen na len ni ciang bek kimang ding hilo a na tunna gammi na suah ni ciang zong hong ki dongkik ding ahih manin hoihtak ciamteh in.\n⦁ Interview khat peuhpeuh na lut ciang tellohna na neih leh kamlet te kiangah huhna ngenin na tellohna hoihtak dongin la ulian te kiangah tel keng ci in.\n⦁ USA natun khitzawh a tawmpen kha 6 sung hong kipuak munah omsuak sawm hamtang in. Na om suak kei a leh nangah ding huhna te tan ding hi teh.\n⦁ P3 tawh Nu le Pa leh sanggam zi le pasal nei nailo kum 21 nuaisiah nasap nop a leh DNA kisit masa ding a, sumbei teng na piak phot kul hi. Nu le Pa taktak ahih leh a sumbei teng hong pia kik ding uh hi. A man kei a leh sumbei teng hong piakkik nawnlo ding uh hi. DNA sitman amasa pen pa/nu $600 hi ding a, adang teng pen mi khat teh $400 ta hi ding hi.\n⦁ RSC & DHS panin hong kisap theihvet kei leh na phone nambat aman mah maw update hamtang in. Amau in hong samsam na hi gige in nang contact ngahlo hi gige mawk le teh a ciangtan hun acinciang na file hong khak sak ding hi. Tua ahih manin na contact nambat na update tangtang ding kisam hi. Theihbehnop a om leh ZAM zumpi hong hopih un!\nNasepna ah Gualzawhna\nUS gamah nikhat nasephun nai 8 sung hizaw a kal khat, nipi khat ni 5 hih OT hun lang sep zong kisem thei hi. Gambelmi tamzaw in hunbit semzaw a, sumlut aipeng ngahna tawh hunlang septheihna munah zong sem uh hi. Nasepna Pu pawl khat te’n\nkal khat sung nasep hun nai (40) tung siah i sep leh a nai te pen (OT) hun val sep sem hi ci-in sep tha man apia zong om hi. Ciangtan naitha man tungah nai (1/2) lang a kipan, apiak te pa (OT) hun val (aipeng ngaih) thaman in kaihsak uh hi. Pawl khat nasepnate pen sun/zan semsuak in sunhun sempawl zanhun sempawl ci-in khennih in khen uh hi.\nUS gam buppi sungah bangbang nasepna munah zuihding zatding gam khen kigawm leh gam khen kigawmpi sung a ciaptehna dan pen nasep a nuampen zong nai khat thaman Dollor 7.25 hi-in, adang gam khente ah thaman nai khat ciang a a tam zawk hang, nuntak khawsak dan sanna hang tawh zatna tam veve hi. Nasem atamzaw in kal 1 khat vei kal nih khat vei ahih kei leh kha khat khat vei thaman sum sang hi. Pawl khate Bank sungah a hizong thunin thaman pia uh hi.\nAngeina leh ahoih pen ah nasem te Bank laibu sungah thunin gal muanhuai pen lungmuanhuai pen suak a, Bank zumah ei i vapai a hunbei ding teng zong nuamtuam hi. Hibangdan zat theih nangin i pu (Boss) te leh Bank nasemte tawh kikum dot theih hi (i ngahzah thaman gawm) a kician sumlut (hongdok ding teng ki dokzawh a omlai) dokkhiat teng leh adawh loh teng, athem anengin a thaman hong lak ding uh hi.\nThaman pan akidok sum\nUS gamah nasem mite i sumlut teng pan dokkhiat dan atuamtuam om hi. Angeina ah pen a mau sumpi tungtawn panin (20% pan 30%) bang dok thei hi.\n⦁ Gam gawmpi leh gam khente pan a ciangtan sumlut mangmu US gam sungah teng ii hih zawhteh nasep anei peuh in mangmu (phiangsiah) pia ding hi. Tua sumte tawh lampi sang, zato te leh mikim ading noptuamna apia vaihawmnate leh a ki tangsam bang zang hi.\n⦁ Khamuan (mihing) ki kemna mangmu (gam gawmpi sungah sumval om ki cianlo dan gentehna-FICA) en nasep ngah khin i sepsung khasim sumlut pan hong dokzaw hi angeina bang a tawlngak khuan kum (65) kim te ading hi.\n⦁ Cidamna lam (or) nuntak khamuan nang pawl khat te a cidamna lam/nuntak khamuan nang cih bang dan koih ahih manun tua teng pia uh hi. Tuate a ngahna dingun nasem te tung dok uh hi a dokte uh pen tua abeizah i them zong kidawk zolo hi.\nPhiangsiah piakna ding kiginkholhna\nUS gam sunga teeng mikim, sumlut anei peuhpeuh in kumsim April kha 15 sang ziakailo apiak kim dingin bawl khin uh hi.\nCiapteh ding khatah gammi suahna i ngah leh i sep suakna ah a sem lut mangmu piakna hang tawh a ki zui-in sumlut mangmu tawm bek piakha uh hi. Hih bang khasum sumlut tung pan mangmu apiak uh hang in (aki khungdan/ngeina bangin) sumlut mangmu pen piakkik sum dingin ngen kik thei hi. Sumlut mangmu piakna dingin laidal te tawh gawmin na lak theih ding thupi mahmah hi.\nZopzop lai ding …\nUN in gamthumna puak ding hamsatna tuak\nKuala Lumpur, May 10, 2015:Malaysia in Refugee thak lamen ngam nawnlo uh hi. Bang hang hiam cih leh Refugee a la gam tawm ta ahihman in a beisa kumte bangin gamthumna puak ziauziau zo nawnlo ding hi. UNHCR makaipa Richard Towle in a genna ah “Masak zawk dingte pen Middle east, Sub Sahara leh Africa gamte hi-in, bang hang hiam cih leh amau gamah haksatna lianzaw hi” hi. “Nung kumin mi 15,000 ai ding gamthumna lut theihna lai kikhiat sak hi. Tukum ciangin Refugee a la tawm ta ahihmanin tua bang a lai kikhiatsak pen a lang sangin tawmzaw kha ding hi” cih thu Richard Towle in Interview na ah gen hi.\nTulaitak Malaysia ah Refugee 152,570 om hi. Richard Towle in Interviewna ah hibang in gen hi “1970 leh 1980 kiim pawl in India leh China buai lai a gunkuang tawh Malaysia a pai Refugee te pen leitungbup in hehpih in vei uh ahihman in gamthumna a tun theihna dinguh a manlangin vaihawmpih uh hi. Ahizongin tua bang hunte tun a bei hita hi” ci hi.\n2014 kumin leitungbup ah Refugee pen 14.2 Million pha hi. Tua ahimanin UNHCR in a kisamzaw leh masak zawk dinga kilawmte lamah mun la ding uh hi. “Malaysia a om Refugee khempeuh pen Kum dang dan in huh ziahziah zo nawn lo ding hi ungh. Huhna hong lut zong tawm semsem ta hi. Hih thu hangin innteek Malaysia mahmah inzong amau gam a om Refugee te vai ah ngaihsutna tuam dang hong nei uh kul ta hi” ci hi.\nMalaysia a Refugee om teng lakah 90% pen Kawlgam pan ahihi. Towle in a thugen zom in “Amaute pen simawhna, nengniamna leh mihing kibawlsiatna hangin Malaysia ah hong galtaai hipi pen uh hi. Hibang mite huh dingin kal suan khia kei lehang amau pen kuama phawk khak loh in Malaysia gamah bawlsiatna leh nengniamna thuak tawntung ding uh hi. Tua ahihmanin amau mailam ding khualna tawh minkhumna a kivaihawmsak zel ahihi” ci hi.\nNung kaal sungin Thailand kumpi in Songkhla leh Padang Besar Besar ah Kawlgam pan in a kipua khia Rohingya te luang a hon a phumna leihawm mu khia uh hi. Tua bangmah in Malaysia gamah zong Rohingya te leh Bangladesh mite sila bangin a kikepcipna munpi zong mu khia uh hi.\nTusung ZAM Palaai te buaipih diak teng\n⦁ Cing Za Dim (Thalmual), May 11 ni-in Tung Shin zato ah ki buaipih.\n⦁ Kai Lam Thang (Sakhankyi), Kai Cin Thang (Sakhankyi), Hau Pi (Sim Suangzang), May 1 ni-inDangwangi zum panin hong suakta thei.\n⦁ Cin Khen Kap (Buanli) leh Mun Sian Tuang (Ngente) May 13 ni CID te mat hi-in a ki buaipih laitak.\n⦁ Langh za Tuang (Laaitui), May 8 ni-in Bukit Jalil Camp a om Embassy ah ki buaipih.\n⦁ Langh Sian Thang (Laaitui), Malaka Camp a om Embassy ah ki buaipih.\n⦁ Dam Cing Mang (Nahnuai), Jinjang Lockup a om ki buaipih.\n⦁ Dim Khan Khual (Sakhankyi), Embassy a ki buaipihin cidam inkhualam tung kik thei.\n⦁ Dong Khan Khai (Phai), Langkap Camp a om Embassy ah ki buaipih.\n⦁ Pau Deih Tuang (Langzang),Bukit Jalil Camp a om Embassy ah ki buaipih.\n⦁ Zam Suan Thang (Haupi), Langh Cin Thang (Haupi), Langh Khen Kap (Buanli), Operasi tawh kiman UN ah ki buaipih.\n⦁ Langh Cin Thang (Haupi) leh Mung Sian Tuang Operasi tawh kiman UN ah ki buaipih.\n⦁ Dal Suan (Anlangh), Dal Muan Sang (Tuikhiang), Suan Ngaih Thang (Tuikhiang), Khai Za Tuang (Vangteh), May 1 ni-in Kalana Jaya pan a kiman ki honkhia thei.\n⦁ Lian za Gin (Tualzang) leh En Khan Muang (Luangel), May 13 ni-in Sungai Buloh ah ki buaipih.\nBishop Felix Lian Khen Thang & Rev. Fr. Robert Kam Hau tawh holimna om ding\nHong tung ding May 22 (Friday) ni ciangin Kawlgam pan hong zin Siampipa Bishop Felix Lian Khen Thang & Rev. Fr. Robert Kam Hau tawh Khua makaite, Pawlpi makai siate, veng makaite leh a lunglut khempeuh tawh holimna kinei ding hi.\nZomi akua mapeuh hibang hunhoih ngah ding hamsa mahmah ding ahih manin anuai a hungeelna bangin nong ki helkim zawhna ding un deihsakna lianpi tawh kong zawn uh hi.\nAni : 22 May 2015\nAhun : 1pm-3pm\nZinmang : Felix Lian Khen Thang &\nRev. Fr. Robert Kam Hau\nKiallap Malaypau & Mangpau sinna\n1. Ka ci nuam kei, Siavuan tawh kimu nuam ing.\n2. Min khumman RM 15.\n3. Na natna koitak hiam?\n4. Ka natna bang ahia?\n5. Siavuanpa aw, hehpihna tawh UNHCR ah memo hong gelh sak ve, kanat lam a theih na ding leh a beizah a theihna dingin.\n6. Hih pen lungno thahna/dalna zatui hi. Siavuan te hong gen bangin a course beidong ne in.\n7. September 13 ni hong paikik in maw.\n8. Nong paikik ciang sisan sit ding, hehpihna tawh a tawmpen nai 8 sung bangmah nane ken maw.\n9. Nadam siang dong muktuam nathuah den in maw.\n10. Na meima nisim sawpsiang den kul hi.\n1. Saya sakit, saya perlu jumpa doktar.\n2. Caj pendaftaran adalah RM15.\n3. Mana sakit?\n4. Apakah penyakit saya?\n5. Doktor, tolong tulis memo kepada UNHCR dan beritahu mereka penyakit saya dan saya perlukan bantuan kewangan untuk rawantan.\n6. Ini adalah antibiotik. Anda perlu makan mengikut waktu yang ditetapkan dan habiskan.\n7. Temujanji anda adalah pada September 13.\n8. Anda perlu buat ujian darah temujanji yang akan datang, sila puasa sekurang-kurangnya 8 jam.\n9. Anda perlu memakai penutup mulut sepanjang masa sehingga anda pulih.\n10. Luka perlu dicuci setiap hari.\n1. I am sick, I need to see a doctor.\n2. Registration fee is 15 Ringgit.\n4. What is my sickness?\n5. Doctor, please write a memo to UNHCR to tell them my sickness and cost for treatment.\n6. This is an antibiotic. You need to take according to the time guide and finish the full course.\n7. Your next appointment is on September 13.\n8. Next appointment is to do blood test, please fast for at least 8 hours.\n9. You have to wear a mask all the time until you recover.\n10. The wound needs dressing everyday.\nUN vai tawh kisai lai kigelh sak den\nInnkuan lutpih (DS), REG, RSD, RST, RSC, DHS leh IOM ah lai gelhsak nuam peuhpeuh ZAM zumpi panin a khawnkhong in lai ki gelhpih den hi.\nNavak ciang sum pua hamtang in\nKhua sung navak ciangin a tawmpen RM50 or RM100 pua hamtangin. Deihloh penin Palik te tawh kituakna, tuahsiatna khat peuhpeuh tuak le teh nang adingin hong manpha mahmah ding hi.\nZAM ah Ngeina puan leh vante kingah\nZAM zumpi ah ih ngeina Zopuan leh vante ki leithei hi. Aki ngahthei van te: Zopuan: a bantong leh a bansau (pasal), Zoniik nam tuamtuam (numei), Puandum, Zodial naikhau (silk), Puanlaisan, Zokhi, Tanghciin, Khephiau, Zolukhu, Zothungkuah, Zodial atuamtuam kingah hi.\n(2) Zolai Siangtho RM50\n(3) Kawllai Siangtho RM30\n(5) Namsiaza RM20\n(6) Zomi DVD/VCD tuamtaum 1 teh RM10\nKidawm ciat ni!\nTusung teng mat leh hen omden ahih manin Zomi te ih hawhna ih ciahna ah kidawm in pilvang ciat ni.\nThungetna ah phawk ciat ni\nZomi labupi Lengtong Pauno pen tulaitak a mit hoihlohna hangin Asia Jaya ah Eye Specialist te aki etsak laitak hi-in, Zomi mimal kimin thungetna ah phawk ciat ni. Amah a hopih nuamte in Ph. 011 1765 8704tawh kihopih thei hi. A veh nuam leh sumlehpai tawh itna a lak khia nuamte zong ahun zui-in a omna inn ah kihawh thei hi. Pu Lengtong Pauno pen mi li-leh-nga khawng ading bekin a it huai leh a manpha hilo in Zomi bup adingin amah pen manseh theihloh mi manpha mahmah leh a ithuai khat ahi hi.\n⦁ Shah Alam Japan ansai a sem ding pasal 1 kideih. Khasum RM1000. Nipi nisim off. Omna leh anpia.\n⦁ Veng tuamtuam a om KK Super Mart saite a sem thei ding Zomi citak pasal/numei Malay or Mangpau atel honkhat kideih behlai hi. Nasep hun 8am-8pm. Sun nai 2 sung khawl. OT nai 2 sung omden in nai khat teh RM6.50. Kha khat RM1237.50 ngah ding. Omna leh an pialo. Na omna veng tawh kinai penpen ah septheih nading hong ki vaihawmpih ding. Theihding : May 12 leh 15 ni a interview te May 18 leh 19 ni zingsang nai 8am-6pm ciang nasepdan sinna (training) om ding hi.\nKK Super Mart alunglut te Monday & Wednesday ni sun nai 2pm in ZAM zumpi ah interview na om ding hi. ‘ 012 367 4665\n⦁ Rev. Dr. Cin Sian Pau (Sezang) in Thupuak a ding RM50 hong piakhia ahih manin ki lungdam mahmah hi.\n⦁ Nu Man Khen Dim (Heilei) in Nute ni phawkna in Thupuak a ding RM50 hong piakhia ahih manin ki lungdam mahmah hi.\n⦁ Cin Sian Gin (Kapteel) in ZAM zum ading A4 laidal dal 500 hong piakhia ahih manin lungdam mahmah hi.\n⦁ Khen Khua Tuan (Keizang) Thupuak a ding RM50 hong piakhia ahih manin ki lungdam mahmah hi.\n⦁ Vanglian Man City Zomi Fans te’n ZAM zum panpihna in RM60 hong piakhia ahih manin ki lungdam mahmah hi.\n⦁ Gamsung gampua mun tuamtuam pan ZAM nasepna te tha na piak nopleh lungdamtak in hong kisang ding hi.\nPrevious: Hello…. Lamka – 5 : Saipi Paiin Pai Ni ~ Hau Za Cin\nNext: UN in gamthumna puak ding hamsatna tuak\nPau Lam Dal says\n17 May 2015 at 2:23 am\nNa laimal tomkaih te RSA, DHS, IOM cbt.. uh asau in thei nuam ing. Editors ten nong suah sak kik uh teh hong hel hamtang vua. News pen information ngahna in tampi in kinei hi. Gtn. Laimal tom tawh thukan ding hileng lungmuan huailo ding hi. Asau tawh ih kipulaak tang tangh ding cih ka tuahkhak thu pan hong hawmsawn hing.\n17 May 2015 at 8:02 am\nHi lawm, “UNHCR Vai theihhuai thu tuamtuam” cih thulu nuai ah namuh hiding in lamen hang. Gamdang aomte’n tello khamahding hi, ahi zongin Malaysia gamsung aom UN vai alunglut leh akan te in hih tomlawhna kammal te nisim in zaden uh ahih manin, laigelhpa in atom in agelh hikhading hi. UN zumpi paninzong asau in gelhden khollo uh a, atomlawhna tawh gelhziauziau zaw uhhi. Anuai ah nongdot te asau in honggelh ing.\nRSC = Resettlement Support Center\nMalaysia ah mawtaw 3 ki phukhagawp in mi 8 in sihlawh, adang mi 32 liam\nSia David Lah thongpan ki khahkhiata\nItna tawh pumkhat nasuah theih nading uh kadeih hi ~ Bishop Lian Khen\nCovid-19 Alert IV: Quarantine & Isolation bangcih kikhoiding\nPhilippines ah meigong nupi khatin IS galkapding kaikhawm kawikawi\nAki manawh Diamond Jubilee: Tedim sanginnpi


timestamp: atn

url: =Zomi Kipawlna Khempeuh’ tung-ah Zaaksakna ~ Pu Zokhai :: ZOMI DAILY\nposted on 29 February 2016 at 7:00 am Lomkholna: Article, Zokhai\nLeitung Muntuamtuam-a Zomi Kipawlna Khempeuh’ tung-ah zaaksakna:\nAthu: Kawl Gamukte-in “Kawlgam Minam Ciaptehna-ah Zomi Omlo” acih-tawh kisai thumaanlo ahihna pulaakding ahihi.\nLungphona-pen kumpi ahihkeileh thuneite phinna hilo-hi. Mipi’ lungdeih-tawh ki-ukna I-lunggulhna aziak-pen mipi’ deihte ahitheizah ciang-a hong ki-awlmawhsak, hongki thupi-laaksak cihna ahihpah malam man-in tulaai tak-a Kawlgam thuneite’ paizia Democratic belief-tawh akituak mahhiam/kikeelki-hiam cih mikim-in I-thei dinghi.\nKawlgam taangthu asawt naai hetlo, abeisa kum 25 sung bekbek-a thupiang I-lungngaihding naakpi-in thupi-hi (minam aneite I-hihleh).\n1990 Kiteelna-ah thukhaamzil tak-in Zomi National Congress-in mee-kuang luui thei-a, Tedim leh Tonzaang Constituency teng-ah gualzawhna ngah-hi. Zomi MP nih kinei cihna ahihi.\nHih thusunna-pen “Minam Khat-in Minam’ ading amawhpuak (responsibility) taangkona ahihi.\nTua hun-a thuneite-in thuneihna piakhia lo-in kum 20 vaalbang minlehpuam kheel maimai lel-in hongki ukcip khinsa ahihi.\nTu-in President Tein Sein-in “Kawlgam ki-ukna leh kiteelna-pen democratic system-tawh akalsuan” bang-in gamsung gampua-ah taangko hi kimlaai, 1990 Kiteelna nangawn-ah theihpihna kipia beklo-in teelcinna-tawh MP nih anei “Zomi” -pen “Kawlgam minam ciaptehna sung-ah omlo” acih thu-in amau’ taangkona-tawh aki-lehbulh ahihlam kilangh sak-hi.\n1990 Kiteelna-pen thuneihna akipiakloh hang-in thukhaamzil-a kiteelna hi-a, National League for Democracy inzong thukhaamzil-a kiteelna ahihziak-in mee-kuang aluui ahihi. Kiteelna-ah landslide-in zo cihthu-zong mipi-in I-theihsa ahihi.\nTu-in, democratic system bulphuh ci-pong mawk-in 1990 Kiteelna-a agualzo minam party (a ZNC bek hilo,…) khatpeuh “Kawlgam minam kiciaptehna sung-ah omkei” cihziau mawkpen democratic belief anei mite (a Zomi bek hitase keilehzong) hih kumpi/thuneite’ democratic system cih bangdaan himawk dinghiam cihthu om-hi.\nHihbang gamukte’ thuneihna I-up zawhlohna ahihkeileh I-lungkim zawhlohnate pulaak ngamkei lehang democracy’ alimna, aphattuamna omlo dinghi, banghanghiam cihleh democracy cihciang-in mipi, mihon, pawlpi, kipawlna, mimal kimciat-in “maan” asak thute pulaaktheihna/gelhkhiat theihna, “khial” asakte phunsan theihna-a kipan human rights akici Mihing’ Hihtheihna” abulpi ahihi.\nTu-in Kawlgam kiukna democracy agimnam/aliim kimu bangciang-a akiseh ahih seemleh banghang-in “Hi” I-sak thute pulaak ngamlo zenzending I-hihiam? Tuabang-in thumaan ahihkeileh eima’ “True Identity” I-pulaak ngamkei laailaaileh USA/UK/AU-in Kawlgam hong-uk phialzong-in a rights angen ngamlo mi’ ading-in ama’ nunna/khuasakna…. kidang lodinghi.\nTua hi-a, Zomi National Congress party’ nomination file ding ahihkeileh registration bawlding deadline May 30 hi-mawk ahihman-in tua hun ma peuhmah-in gampua lam-a Zomi kipawlna khempeuh-in Kawlgam Palaai Phualpi (Myanmar Embassy) ciat-ah lungphona I-neihding naakpi-in lunggulhhuai mahmah-hi.\nAustralia Zomite-in 28 ni-in Political Capital ahi Canberra-ah lungphona neihding ki kipsak khin-hi. Mun tuamtuam-a Zomi khempeuh inzong tua-hun ahilian keizong-in May 30 ma-in kine zoleh hoih-hi, banghanghiam cihleh deadline khit-a va-neihpen neihloh sang-in ahoihzaw ciangbekmah hi-a, pulehpate’ thuciin mahbang-in “sial’ tat nung-a sialdaai kaai” cihbang kihi khading lunghimawhna om-hi.\nLungphona cihpen thuneite phinna ahihlohlam I-gen phapha nuamhi, banghanghiam cihleh “deih ngetna” ahihkeileh “deih sinthu leelna” hibek lel-a, adiak-in democracy gamte-ah kumpi/thuneite aphin bang-in kiseh lo-hi. Adiak-in gamdaai lungphona-pen thusia bang-in kiseh lo-hi. I-tate khat-in adeih hong ngettheih keileh ki lungdamzaw khollo dinghi.\nTua ahihman-in Zomi akuamapeuh’ mawhpuak-pen I-minam hihna kilangh sakding, I-minam paukam tawisaangding, I-minam ngeina keemcingding cihte minam khat’ mawhpuak lianpente ahihi.\nLeitung bup-a Zomi khempeuh-in hihthu lungngai leh sepsuah ding-in I-ki haanthawn uhhi. Azenzen-in lungphona neihding avaaihawm om-a press/media release ahihkeileh statement akisam I-omleh aituam mailh-tawh ahizong-in groups sung-ah ahizong I-kizasak ding-a, I-sepkhop liailiaiding I-ki zasak uhhi.\nPrevious: Khingdai kikta Percel line\nNext: US gamsung khualzinna pawlkhat – 58\nHih hun zom-in Australia Zomite State tuamtuam pan-in ahithei teng Canberra-ah kikuan-a, kilawhcing-in cidam tak-in ommun ciat kitung kiik-hi.\nMalaysia azong akituak lian-in lungphona Zomi ahithei teng-in nana-nei ziahziah-a, liamna, taaikeekna cihte omlo-in kilawhcing mahmah-hi.\nTua khit ni 3 ciang-in Election Commission te-in, “Zomi ommah, athei khialkha hi-ung” hongci kiik-hi. Tua ciang-inbel “Laipia…” cihmah bangmah ahihnuam om zeuhzeuh-a, Naypitaw-a kizoppihpa’ theihna-ah ahihleh tua-tawh kisai lai kipiakna kigenlo cihthu-zong ging zeel-hi. Bangbang ahizong-in Zomi Om kici-kiik ahihman-in ki-angtang mahmah-hi.


url: =Mopawi lungdam pihna ~ Joseph Hon leh Esther Maman :: ZOMI DAILY\nposted on 26 October 2014 at 3:55 pm Lomkholna: News, Pahtawina, Zomi\nAbeisa Oct 18,2014 ni Full Gospel Assembly Tulsa ah Tg.Joseph Thang Hon Siang @ Joseph Hon leh Lia Esther Cing Hau Maan @ Esther Maan te pumkhatsuahna thupitak leh picingtak in kibawl thei.Hih pawipi sungah Rev.Pau Khan Mung in hun uksem in,Rev.Dr. Dam Suan Mung in pumkhatsuah na piahi.Pawisim ding in Tulsa khua sungleh USA gamsung State tuamtuam pan ong kipai in ki lungdam pih mahmah hi.\nHih pumkhatsuahna pawipi sungah adiakdiak in tukum Zomi Idol USA ah gualzawh na angah ahi Zolia Paalnu leh Zomi sungah Guitar siam khat ahi Khawltawng(honpi u) te in pahtawi nala ongsa uh a,mipi in siamkisa thei mahmahhi.Tua banah Tennesse pan a ongpai ahi Mangpi leh Mangpu te in zong amau phuahtawm ngiat la hoih mahmah tawh pahtawina ongnei-in a uap mimalkim in tha kingah inki nuiziahziah hi.FGATulsa Youth te in zongpahtawi la ongsak khit teh Intek thugenna Sia David Khenno in ongnei hi.Mopa’n zonglungdam koh nathu onggen khit teh Rev.Vung Za Niang in nekleh dawna ding thunget ongneih khit teh mo te ongpusuak in mote khut sahkawm in mipite sia inn lamah monu mopa te innkuan ong vak ahi sen anlim mahmah ki ne in gilvah tak in inn lam ki zuan ciathi.\n> Tg.Joseph Hon pen tulaitak in FGATulsa Youth ah makaipi asep laitak hi-in,lia Esther Maa Maan zong khangno sung leh pawlpi sungah ahih theih zah ma khat ahihi.Topa’n nupa thak te thupa ongpiak sak henla khankum khua sawt in vondeih zatam tawi ding in thupha ongpiak sak tahen. Amen. FGA Tulsa\nPrevious: Khansauna Thusim Lai Buthak tangko na\nNext: Gospel Concert omding (Khuppi & Niangpi)\nRev. Billy Graham cidam lai


url: =August 2011 - Neil Oseman\nHow to Light a Zombie Movie, part 1: Candlelight\nAugust 23, 2011 March 27, 2017 neilosemanlighting, production\nAugust 7, 2011 August 8, 2011 neiloseman\nA.J. Nicol, Ray Bullock Jnr. and Lara Greenway in Soul Searcher (photo: John Galloway)


url: =Tulpen rot, in gelbem Topf | Garten / Gärtnerei | Garten & Werkzeug | BECK´S Miniaturen\nTulpen rot, in gelbem Topf Ø Topf ca. 2 cm, H. inkl. Tulpen: ca. 4,3 cm mehr\nTulpen rot, in gelbem Topf Ø Topf ca. 2 cm, H. inkl. Tulpen: ca. 4,3 cm\nKundenbewertungen für "Tulpen rot, in gelbem Topf"


url: =Balogh Csaba: The Stele of YHWH in Egypt: The Prophecies of Isaiah 18-20 concerning Egypt and Kush. Oudtestamentische Studiën 60. Leiden: Brill Academic Publishers 2011. 393 old. ISBN 978-90-04-21157-5. ISSN 0169-7226


url: =Tedim Khuapi Huam-a USDP’ Guul-lungtang :: ZOMI DAILY\nposted on 5 November 2015 at 9:41 pm Lomkholna: News, Politics, Zokhai, Zomi\n2015 Kawlgam Kiteelna vaai internet-ah zaanggam vaai hitaleh khamhgam vaai hitaleh kigelh zihziah-a, Kawlgam sung-a Kawl gammite-a kipan a-Zomi mahmah-zong amau’ panna ciatciat-ah pang gipgep lel-uh, kuakua-in bangbang gen taleh amaan leh akhial khentel theihna, khentel ngamna, khentel-a amaan zuihna cih lungsim limlim a-omlohlam kilangh mahmah-hi.\nTumah-a kithuzaaktuahna pan-in:\nLaaitui Khua-ah (amin gelhdah ni-in) saangsia aseem naute khat-in ZCD-tawh hunbawlna-ah hunzeek panmun nana la-a, aziingteh Tedim-a Myone thuneite’ kiang pan-in theihngawhsakna (warning) pia-pah giap mawk-hi. Myone thuneite USDP’ salkhawi vive hi-a, hih-pen thuneuno khat hi-in, apualam-ah akigen ngamlo thuneihna-tawh lauthawn-a kumpite’ ukcip kiteelna suak kha-mawh loding dinmun ahihi.\nAtung-a thu-tawh kizuui-in, Chin minpua limlimbel Zogam-ah gen vetkei ni-in, NLD leh ZCD te-nih bek thuneihna-tawh lauthawnna azanghlo party kinei cihna ahihi. ZCD I-cihteh amimal-a kilemlohna: Pu Cin Sian Thang amudah, Pu Gin Kam Lian amudah amimal-in I’ om phial zong-in minam I-cihcih ZOMI-ah I’ luangkhawm takpi-hiam, Zomi gun/vun asilh, asung-ah Chin veve I-hihiam cih hong kilat nading thupiang (event) lianpi-khat I’ maai-ah hong kikhung himai ta-hi.\nKumpi’ party, kumpi’ khutzat party, Laimi’ naakpheh party cihte-ah I’ hun minute khat piakding nangawn naakpi-a apaammaih ahihi. Tua party min-tawh kuangluui I’ mipihte pilzong pil kha-mah ding-a, hau-zong hau kha-mah dinghi, ahizong-in amau’ hauh behlap nading lel-tawh mipi I’ buai khaak lohding naakpi-in ngaihsut-huai mahmah-hi.\nKiteelna-pen cidam leh siangtho tak-a alawhcin ding lamet a-om khollo kawmkaal-ah hih hunhoih lammanpha liantak-ah namdangte-in “Zomite luangkhawm mawk veh-e” ci-a mitmuh-in hongtheih nading, ei mahmah-zong “kiphiilphiil kawm-in luangkhawm thei mawkmah vehang-e, bang kihtaakding om ahia” ci-a thasaan phatkiik nading akigen zolo hunhoih ahihi.\nSiamna (skill), muhlehtuah (experience) tampi neih khitna, hauhna leh phungcinnate mitsuan masalo-in, ahi-liiliai pimah, Zomi-ah luangkhawm lehang, minam makaaite vaaihawm siamlo-in alamzing dik hongzuih keileh alamzing maan pulaak, thusung, innkuan thukum-in kikum, kipuahto, pangkhawm, tua hileh Zogam-ah akua namdang-in thu hongnei thei tuanding hilo-hi.\nGensa mahbang-in zaanggam-ahzong NLD-in ngah henla, gaalkaap kumpi-in thuneihna piakhia phial mahleh-zong Zomite’ lametna tuazahpi-in hong kisot hathat peuhmah loding muhsa-a koihding kisam-hi. Federal Union agenpi DASSK bek hi-a, ama’ thu bek-tawh akalsuan theilo ding-in Kaw-Hmu Kuam-ah meékuang luuisak lelmawk-hi. Mualmite’ theih gige-pen “Federal Union cih kammal Kawlmi limlim-in Separatism-in ngaihsun” cihthu ahihi. Tua hileh Zogam mualdawn pan-a minam-ah luankhop nading sang-in NLD I-cih phanphan tepawl ahimahding ahihiam cih I-theitel pahding uhhi.\nMinam ciat-in amau’ minam minpua party ciat-tawh hong ngahkim henla, tua MP khempeuh leh Amyotha MP, Nationalities MP teng-tawh hong kikop lehzong “Federal Union” 60%-zong hinaai lohi. Democracy-zong Myanma Nii, Myanma Hann acih bang-in Myanma Nii, Myanma Hann Federl Union khawng-zong honghi mawklo dinghi. Tuaciang-in akitom ngam Wa, Kachin, Shan, Karen cihte honghi ding-a, amau’ thautang leh sisan ziak-in Self-determination khawng hongngah phialle-uh ei peuhmahbel ahicipi kihi tosuak lelding dahhuai mahmah-hi.\nZomi gun (skin) asilh-a asilhbek teng-in suahkhiat vet-in aneek-in nana ne-ciat, lungtang thagui ciangdong nana luutsak kimciat henla, bangbang apiang zong-in ZOMI-ah luangkhawm peuhmah photphot lehang Zomi abawl Pasian-zong lungdam kha-mawhlo ding-in lamen hihang! Deihdaan akidanleh akibat nading haanciam ciatni!\nPrevious: ZCD leh NLD Koi Mee piazaw ding\nNext: A Maanpen I Minam Min “ZOMI” ahi hi ~ C. Thang Za Tuan


url: =Minions Party Invitations Minion Invitations Minions Movie Minions Movie Minions Birthday Invitation Minions Birthday Minions Movie Free Minion Party Despicable Me Party Invitations Uk – lehnertandlandrock.net\nHome » invitation » minions party invitations » “Minions Party Invitations Minion Invitations Minions Movie Minions Movie Minions Birthday Invitation Minions Birthday Minions Movie Free Minion Party Despicable Me Party Invitations Uk”\nMinions Party Invitations Minion Invitations Minions Movie Minions Movie Minions Birthday Invitation Minions Birthday Minions Movie Free Minion Party Despicable Me Party Invitations Uk\nminions party invitations minion invitations minions movie minions movie minions birthday invitation minions birthday minions movie free minion party despicable me party invitations uk.\nminions party invitations minion uk birthday free,despicable party invitations minions uk minion birthday invitation,minions party invitations for simple birthday decorations nz minion uk,minions party invitations nz uk pdf best minion birthday products on,minion birthday party invitations to print free printable pool uk minions,despicable me birthday party invitations minion download templates free minions,design den minion birthday party with free minions invitations uk to print movie,minion party invitations personalised despicable the best minions ideas,minion party invitations and full size of birthday minions decorations nz online,minion party invitations nz ideas fiesta minions ias tesco.\nPrevious Post: Minions Party Invitations


url: =Lengtong Stage Show, Tedim ~ Lengtong Pauno :: ZOMI DAILY\nLengtong Stage Show, Tedim ~ Lengtong Pauno\nposted on 2 February 2018 at 11:40 pm UTC+9:30 Lomkholna: LengtongPauno, News\n(…tuma kum 37 lai khawng hi) Naitau (နာဇီစင္) gei, Pu Zam Khua Gin te’ innmai,… Stage lamding, akhuamding (ေပပါဗံုး) bungpi, KhaiTung, Vuandok GzCin, Pa KkKapte’ bungpi teng zang, hiteng 3 innkawmlak a sing omteng zatsak, asualding Pa KkKap, KhaiTungte’ innka peekteng nawn. Anaai ciik’teekpan ong ennuam a honghuh 4/5 bang om sam. Stage lamh zota.\nHydro omma ameivakding Petromax 2/3 zangh. Soundbox leh Amp… zatding biakinn, pawlpi khempeuh pan kawm. Vocal ading horn (ကေတာ့) zang.Guiter tum nading battery 6/9/12 volt tampi zang. Zatkawmkawm’ a pawlkhat charching kawmlai. Khatvei bang soundbox kicinglo ai’hcianga Anlangh ah Thawnno soundbox khat U Go Lian in vala.\nShow kipanta, On Kap in control hongsep sak. Keyboard kizang nailo, lasa peuhpeuhin Rhythm sai. Lead: Go Hau, Drum: Pau Thawn, Bass: Sua Mang.\nShow manta, mi khempeuh ciahgaikhin. Pawi manta ai’hcianga zingsanga honghuh teng zong kimukha nawnlo. Biakinn tuamtuam a vankawm teng Pu Zam Khua Gin te’n seng. Music tum, lasateng mahin innka peekkawm’ teng, bungpi teng, zawhsiang mateng nawn ngeekngeek. Kei bek hat hilai, ka hehsuak haa. Biakinn vankawmteng azingciang thapaai a buaipihlai zen hi ung ei’.\nKeibang Mizogam ka singtaang vaklai hi in, athaiciang gundung lamto nisa ah vangikpi pua a paikeeng’keengh. Ka lungsim sungah, zanhal nitak ka lasakin, khut kibeengh, khutkawi kitum, ki awngziahziah mah hiven maw!!!… ka ngaihsunkha hi. Tu a zah ciphotni.\nHOIH mangthang LENGTONG thu\nTedim ah Lengtong Hoih show kabawl’ bawllai uh’n, kumpi thuneite’ zumah phalna lai pen, kawllai tawh ngetkul ahihmanin, ko’ zattheih kawllai laikhetna (siktaw) pen TBA (Tedim Baptist Association) zuma siktawlai khetna ahi hi.\nKawllai a Lengtonghoih (လိန္သံုဟဲြ႔) kakhetding uh ciangin, hoih (ဟဲြ႔) acih nading ( ဲ”၊ေနာထိုးပစ္) laimalding asiktang nakia (omlo) ahihcianga, ahoih (ဟဲြ႔) phiatlelni in Lengtong (လိန္သံု) ciziau lelni, kacih uh pen, Lengtong cihbek a apaisuakkha hi. Ko’mau gitnatloh, cihtaklohna khat hi, cih hongki pulak hi ung.\nTua hunlai in, phalna ngetna (ပဲြမိန္႔) vai hong buaipihdenpen, Pa Kim (Vankim, Davidpa) hi. Lungdamna bel lungsimbek mah hilai hi. Ata atute Topa’n thupha hong piaksak tahen.\nPrevious: Nau neih (paai) theih nading (1) ~ Cing Van Kim\nNext: Lungkia lo ~ Tdkhen\nLangh Lam says\n21 February 2018 at 3:07 pm\nLeng Tong Hoih te tang thu hoih hi Topa Pasian in thupha pia semsem ta hen.#\nLeave a Reply to Langh Lam Cancel reply\nZAM Thupuak :: 16 November 2014\nIndia ah azi in apasal sum zongzo salo ahih manin, thautawh kaplum cimawk ~ ZD


url: =Egypt gamsung aom Cathedral biakinnpi khatah Bomb puakkham, mi 25 si, 47 liam ~ ZD :: ZOMI DAILY\nposted on 12 December 2016 at 9:39 am Lomkholna: News, Sawltak, World\nEgypt gam ii khuapi Cairo aom biakinn sungkhat ah Bomb puakkham in mi 25 si cih Reuters pan kiza hi. Asi tuazah banah aliamzong mi 49 bang pha cihi. Zanni Sunday Mass kikhop laitak in Bomb aki puakkhamsak hi a, asi aliam lakah numei leh naupang zong tampi kihel uhhi. Egypt gamsung aom Christian te ki bawlsiatna lakah tukum adingin ahuaisiapen inzong ki ciamteh hi.\nPresident Abdel Fattah al-Sisi in agamsung ah Economic Reforms abawlkhit ciangin mizawngte hehmahmah uh ci a, tuatawh kizom in hih Bomb puakkhapna hongpiang hi kici hi. Tuaban ah biakna vaitawh buaina tamin nungdiak inzong Muslim Brotherhood te tampi kiman in thongkidenna kici hi.\nCairo khuapi sungah migilo te’n tamveipi buaina piangsak uh a, tuaban ah leitung muntuamtuam aom akizoppih te uhzong tuabang mahin agamtatding un sawlna pia uh cih nungkal inzong kiza hi.\nHih Cathedral biakinn sung Bomb puakkhamsak pen amin apholak omnailo a, ahi zongin IS apanpin te’n Social Media tungtawn in kipakin pawibawl uh ciliang hi.\nPasian in hih Bomb puakkhap nadingin agamta te thupha piahen “God bless the person who did this blessed act” ciliang uhhi.\nRelated: Malaysia gamsung aom Kawlgammi te kidop huai semsem ~ ZD\nBehlapna: Lawmtepen biakna vaitawh kipumkhat vilvel uh a, hihbang gamtatna pen thupha ngahding cihlam vive in ki hanthawn mawk uh ahih manin lauhuai mahmah hi. Christmas pawisungkhawng mipi tamtheihna munte ah hong ngongtat khakding uh lauhuai, kidop huai hi. ZD Sawltak #zomidaily\nPrevious: Christian Hymn te’ tangthu: Ke’n Zeisu Deihzaw Ing\nNext: Nigeria ah biakinn cim, mi 160 kiim si ~ TK Lian\nHeilei Hausa Pa Mang in Mawtaw accident na-pan hong nusia ~ Zingsol\nPositive zawh ni 6 ni nasepna ~ Sia Do Khup\nDr. Mercy Man Khan Niang tawh hun nunung Program


url: =Tulaai Leitung Thuthang Tuamtuam Updates December 15, 2015 :: ZOMI DAILY\nposted on 16 December 2015 at 3:05 pm Lomkholna: Khawmpau, Myanmar, News, World, Zomi\n· Atha haat mahah Pyphoon huihpi le guahpi kithuah in December 14,2015 ni in Philippine gam laizawng teng nawkto a mi khat si in mi 700,000 in cimawhna tuak uhhi. Hih huihpi peen December 15,2015 ni in South China Sea lam zuanto ci in mipil ten gen uhhi. Philippine gam peen kumsim in huihpi leh guahpi in nawkden a nungkum sawn 2013 in mi 7,300 si ngei hi. VOA\n· US gam Los Angeles khuapi sung a om Pilna sinna saang 1,000 vaal te email pan misok ten suding in vau uh ahihman in December 15,2015 ni in kikhaak dipdep phot hi. Hih saang 1,000 vaal kikhakna hang in Sangnaupang mi 640,000 in pilna sinkha lo uhhi.BBC\n· Russia Gaal Tembawpi in Caspian tuipi tung pan Syria gamsung a IS phualpi Thaupi tawh kap nading December 15,2015 ni in asin uhleh Severodvinsk khua sung a Inn dawlthum kha khat in mei kaang hi. Ahang kikan san laaitak ci uhhi.CNN\n· Leitung muntuamtuam a om IS misok te do huan ding in Asia gam zong akihel Muslim gam 34 te in kipawlkhopna khat kiphut zo hi ci in Saudi Arabia Defense Minister Mohammed Bin Salman December 15,2-2015 ni in genkhia ta hi.BBC\n· Syria gam sung ah UN te Luut a kilemna nasep suakta tak a aseptheih nading in thukhenna December 17,2015 ni in New York khuapi ah neita ding uh ahihman in tua mun ah mazan theihnading in leh IS te vaai kalsuanzia ding US Secretary of State John Kerry leh Russia President Vladimir Putin te Paris khuapi ah December 15,2015 ni in kimu khawm uhhi.BBC\nPrevious: Revd Zam Khaw Lian in hong nusia\nNext: Theih huai thu pawlpawl ~ Evan. Suangh Dal


url: =KFC Japan te’n “Finger Condom” bawl :: ZOMI DAILY\nposted on 18 December 2016 at 12:27 am Lomkholna: Cimphawng, News, Sawltak, World\nKFC Japan te’n “Finger Condom” bawlkhia uh cihi. Condom cihciang in na ngaihsutkhat aom khapah hiam? Tuate hilo hi 🙂 Hih Condom pen anuailam ah zatdingte hilo a, atunglam khutmedawn ah thuahding tebek hizaw hi. Leitung koikoi ah KFC akinek ciangin khutmekawk leh khutpi tawh kitep in kinetekzaw hi. Zatnop kisapentek hikhading hi.\nTuabang in ihnek ciangin ihkhutme te sathau nel in, ihnekkhit ihsawpkhit nangawn in KFC agimnam vengpaklothei hi. Tuaban ah KFC sai khempeuh ah khutsilna kicing zihziah khollothei, ihnekma khutme tawh ihkhoihma khut kisawp tangtang manlothei hi.\nAhi zongin hihbang in nawngkaina aomnawnloh nadingin Japan KFC te’n khutmekawk leh khutpi tuamtheih nading in khuttuam “Finger Condom” bawlkhia citciat uhhi. Hihpen khutsawp kullo, Hygiene tawhzong kituak mahmah bilbel hi.\nTua Finger Condom akici tepen Fingernaps ahih keileh Finger Napkins zong kici hi. Pawlkhat te’n Chicken-finger Gloves zong ci uhhi. Adeihna avekin akibang cihding hi a, atamzaw in “Finger Condom” cihtawh lawhnop kisazaw leh kilawm hi.\nJapan Kanto leh Kansai Regions sung aom KFC sai te ah tukha December akipan hih Finger Condom te zat kipanta a, KFC sai 222 Store ah kizangkhinta cihi. Mundang gamtuamtuam ahzong damdam in hongkizel toto khading hi.\nKFC sai ah hih Finger Condom te hongkikoih ciangin ki suantak ngaihsutke’n. Thuahpahlel inla, zangpahlel in. Cidamna Hygiene tawh kituak in, sawpsiang kullo hi 🙂 ZD Sawltak #zomidaily\nPrevious: China te’n US te tuinuai Drone matsak ~ TK Lian\nNext: Christian Hymn te’ tangthu: Khazih’ Galkapte’n Ah


url: =Numei leh AIDS ~ Vung Deih Cing :: ZOMI DAILY\nposted on 10 October 2016 at 10:14 am Lomkholna: Article, Health\nNumei leh AIDS ~ Vung Deih Cing (Know AIDS for no AIDS) AIDS ngahloh nadingin AIDS thu thei in!\nThumasa :: Leitung ah AIDS natna a piangsak lungno HIV (human immunodeficiency virus) le tua lungno hanga a damkik thei nawnlo natna AIDS (acquired immunodeficiency syndrome) tawh a nungta mi then 20 (lakh 200 or 20 million) tak pha hi, cih na theikha hiam? Tua then 20 sung pan a kimkhat pen leitungbup cidamna lam a sai World Health Organization (WHO) te in numei hi ci-in na ciamteh uh hi. Tua ahih manin, numei le AIDS cih thulu tawh hih lai kong gelh hi. Numeite in HIV/AIDS thu limtak i theih ding kisam ka sa hi.\na. America ah HIV lungno le AIDS natna: America gam cidamna lam a saipawl Centers for Disease Control (CDC) te in a genna ah kum 2002 kumtawp tanin AIDS natna nei khangno le picing numei 159,271 phazo hi. Kum sawmlesagih sung, 1985 pan 2002 kikal sungin USA gam ah numei AIDS natna nei a zah li-in tam hi ci-in kiciamteh hi (7% to 26%). Ahi zongin hih kum sawmlesagih sung mahin zatui antiretroviral therapies tawh kidalna hangin HIV lungno nei za ah sawmlesagih (17%) in AIDS natna ngah lo hi.\nHih zatui nekna panin HIV lungno in AIDS natna a piangsak ding pen khakcip ahih keileh ziakaisak hi dingin ki-ummawh hi. America ah AIDS natna ngah za ah sawmte pen numei kum 25 sanga naupangzaw vive ahi uh hi. A gambup numei lakah Spanish le mivom za ah sawmnihlenga sangin tawmzaw uh a, tua za ah sawmnihlenga sung pan AIDS natna nei za ah sawmgiatlenih sangin tamzaw leuleu hi. Spanish le mivom numei za lakah 82 in AIDS natna nei uh cihna hi.\nb. Singapore ah HIV lungno: Kum 1994 August kha-in zato lam siamte in a kan uh ciang Singapore ah numei HIV lungno nei a masapen 1986 kumin kimu hi, cih na gen uh hi. 1991 zawh lam ciangin tua lungno nei numei tam semsem a, 1993 kum ciangin mi 16 pha in, tua 16 lak pan 14 te pen numei le pasal lupkhopna (omkhopna) pan kilawh hi.\nMi khat in sisan kipiakna pan ngah a, a dang khat in zatui hoihlo kisutna pan ngah hi. Numei 8 inn nupi hi a, a dang nihte a pasal uh si zo hi. Nupi 8 in nasep nei a, tua lak pan mi 5 in AIDS natna hangin nasep zom zo nawn loin tawp a, khat in a nasep tawpin a innkuan kem hi. Hih AIDS natna nei nupi a tamzaw sangkahna kician nei lo, laitan sangpi nei omlo uh hi.\nd) Tua zawh ciangin gawlbawk, lenuai bawk, khaalkawm bawk cih bang om hi. Hih in khathum sung bang sawt hi.\nHih bang hong om ciangin HIV lungno khangcing dekta, pumpi hatna le natna dal zawhna kiam cihna hi a, AIDS natna picing kingah tading cih a kilatna hi. Hih hun ciangin natna neuno bukvei nangawn pumpi in dal zo lo ahih manin lungtang, mit, gilpi, vun le thagui natna cihte tawh kizom suak a, pumpi tawh kilawi nawn lo ahih manin pumpi thazawm den ta hi.\nTu ciangciang ah AIDS natna a damsak thei zatui kimu nai lo hi. Zatui pawlkhat NRTI kicite AZT, ddl, ddC, 3TC, d4T le protein inhibitors kici honkhat le NNRTI te in AIDS natna ngah ding ziakaisakin pumpi cidamna hoihsak tuam bek a, damsiangna bel pia lo hi. Zatui bang hoih ding ci-in a kizon san laitak hi. Sm Vung Deih Cing, B.A (History), B.Sc (Nursing) Singapore\n(Nu Vung Deih Cing in Yangon General Hospital pan Diploma in Nursing and Midwifery a zawh ciangin University of South Australia pan Bachelor of Science in Nursing zo leuleu a, tu laitak Singapore ah sem hi.) ZYA Magazine\nPrevious: Nupate lungsimpuakzia\nNext: ZIOK Makai kiteelna nuamtak kizo\n12 October 2016 at 10:55 pm\nThupi lua ei. Hih Hiv thu tentan piak na ah zat ding in ka download thei tam? Nong phal ding le hih article lian ka email ah attach in hong khak zo le teh ut sing ee.


url: =Tulaai Leitung Thuthang Tuamtuam Updates November 8, 2014 :: ZOMI DAILY\nposted on 9 November 2014 at 9:45 am Lomkholna: Khawmpau, Myanmar, News, World, Zomi\n· USA gam Tennessee state sung Springfield khua a teeng Joseph Parker kici Papi khat in November 6 ni in azi thautawh alu kaap in akapkhitciang Tuikhalhsakna sikbungpi sung ah koih hi nai 24 acin November 7 ni in aet kikleh nasilo mawk a honkhiading acih hang azi konggawcip ta ahihman lakhia zolo in 911 sam in athu aman bang in gen hi.911 asap khitciang amah innpan taaikhia in Bowling Green,Kentucky state lam zuatna I-65 tung ah amawtaw tawh ongtaaito hi. Tennessee palik ten Kentucky state palik te zasakpah uha, palik ten anung ah delhpah uhhi. Palikten delhcih atheiciang Joseph in lamkiang neh in amah le amah kikaplum leuleu hi. Thulaaksawnna-DailyNews.com mit in zong vamu\n· Iraq gamsung a misok IS gawltan te amuibun zawdiak a zialzawh nading ngimnatawh US Paltan 1,500 Iraq gam puakbehding in President Obama in phalna piata ci in Pentagon ten November 8 ni in taangkokhia uhhi. Tu iN Iraq gamsung ah US gaalkaap kipuak 3,100 phata hiteng in Iraq paltan te leh thautawi pawlkhat te gaaldo dan kisinsak ding ci uhhi. Hih gamkuan Paltan te sumzatding in $5 billion vaaldeuh zattheina President Obama in Congress ah angetlaaitak zong ahihi. Thulaaksawnna-www.voanews.com\n· UN General Secretary Mr Ban Ki Moon ongtungding Monday November 10 niciang kawlgam onghawhdinga Daw Suu,U Thein Sein tawh kimukhawmding ASEAN gamte thukikupna zong kahkawmding ci hi. Kawlgam pan aciah khitciang Australia gam sung akibawlding G-20 Gamlian/hau 20 te thukikupna ah zong vakah laaiding hi. Thulaaksawnna-burmese.voa.com\n· Nungdeuh khat a apanun akhawlsan ahi US Attorney General Mr Eric Holder dinmun ah naseemding in President Obama adeih leh hih hileh acih khat November 8 taankokhia a tua in Ma Loretta Lynch ahihi. Hih pinu peen Law lam thukhui siam mahmah khat hi a mivom ahihban ah numei hisawnsawn ahihman in ongngah taktak leh Pivom thakkhat akinei leuleu ding ahihi. Thulaaksawnna-Foxnews.com\n· Sen gam Beijing khuapi ah November 9-10 sung kibawlding Asia gampawl sum le paai vaai kikupna ah akahding in Kawlgam President U Thein Sein November 8 ni in Beijing khuapi tungta a Sengam President Xi Jinping tawh kimukhawm uhhi. Akimuh phet un Mr Ping in Thein Sein kiang ah Senpautawh nadam acihna Ni Hauma? Acihleh Thein Sein in Hau kisa kawlgammi 6million tengzong kei a hi cin nadawng hi. ( hihbel keiphuahsak hi.) Kawgam sung ah daihna aom theihna ding in Sen gam lampan panpihtheih bang in panpihding in Mr Ping in kamciam muanhuai pia hi. Thuthak laaksawnna-Burmese.voanews.com\n· North Korea gamte in amat uh USA gammi Matthew Todd Miller leh Kenneth Bae te November 7, 2014 ni in alamdangtak in suahtaakna pia uha, tu in USA gamlam ongzuanta uhhi. US thusimkan makaaipi James Clapper avazin nahang in ongsuakta uh zong ahihi. Thulaaksawnna-BBC.com\n· US leh apawlte in Iraq gam saklam Mosul khuakiang a IS migilo te phualpi vanlamtawh November 8 ni in sualngeekngeek uha, Thaupi pua Mawtaw 10 suksiatsak uhhi. IS makaaipi Abu Bakr al-Baghdadi zong sikha ding in lam en uha, ahizong in telcianlian omnaailo phot hi. November 8 ni mah in Baghdad khuapi ah mawtaw bomb puahkhapsakna om in mi 33 si a, Sadr khuapi ah zong puahkhapna khat mah om in mi 10 si uhhi. Thuthaklaakna-bbc.com\n· IS migilo gawltan te in November 8 ni in Video tomno khat Online tungtawn in khah khia leuleu uha, Numei zan ann ding aleiziahziah nathu uhleh atha haat acidam ameel a ut aomleh kideihlaailaai cihthu taangko khia giap uhhi. CNN ten numei akilei second hand khat athudot na uha pawlkhat in ongman in khansung khat ah ongkoih uha, naupang kum 7 dingkhat in ongveel in OK cih leh onglei uh ci hi. Aveeldan I utkei a leh aliante ongpai in ongsaatgawp uh cin gen hi. Anasep uhpeen Thallupsa a khituiluan na vive ahihman zankhua sawt mahmah ci hi. Thuthak laakna-CNN.com\nLungdam ei kimu kik ni!\nPrevious: Tuni Ka Vakna: Singapore khuapi sung ~ Hau Za Cin\nNext: Nuihna in damna zatui hi ~ 1


url: =Top Town Houses in Chiang Mai in 2020 | Expedia\nChiang Mai Town HousesCurrent page Chiang Mai Town Houses\nSearch Town Houses in Chiang Mai\nCheck prices on Town Houses in Chiang Mai\nTonight8 Aug - 9 AugCheck prices in Chiang Mai for tonight, 8 Aug - 9 Aug\nTomorrow night9 Aug - 10 AugCheck prices in Chiang Mai for tomorrow night, 9 Aug - 10 Aug\nNext weekend14 Aug - 16 AugCheck prices in Chiang Mai for next weekend, 14 Aug - 16 Aug\nFeatured Town Houses in Chiang Mai\nLocated in Tha Sala, this townhouse accommodation is within 3 miles (5 km) of Bangkok Hospital Chiang Mai, Chiang Mai Night Bazaar and Central Festival Chiangmai. ...…Located in Tha Sala, this townhouse accommodation is within 3 miles (5 km) of Bangkok Hospital Chiang Mai, Chiang Mai Night Bazaar and Central Festival Chiangmai. ...WWW…\nTown Houses in Nong Pa Khrang\nTown Houses in Ban Don Chan\nTown Houses in San Phranet\nTown Houses in Tha Wang Tan\nTown Houses in Pa Daet\nTown Houses in San Klang\nTown Houses in Mae Hia\nTown Houses in Nong Chom\nTown Houses in San Phi Suea\nTown Houses in San Phak Wan\nAnantara Chiang Mai ResortRaminglodge Hotel & SpaThe Imperial Mae Ping HotelRatiLanna Riverside Spa ResortDe Naga Hotel Chiang MaiMila Thapae@ChiangMai Old CityThe Chiang Mai Old TownKate and Hasu Boutique ChiangmaiKhum Phaya Resort & Spa, Centara Boutique CollectionTraveller Inn Hotel5 Star Star Hotels in Chiang MaiChiang Mai Luxury HotelsHilton Hotels Hotels in Chiang MaiChiang Mai Mountain HotelsChuffed Hostel X CafePingdoi Hualin Boutique HotelThai Akara - Lanna Boutique HotelHongkhao VillagePingviman HotelThe Common HostelChiang Mai Spa Hotels\nFlights from Chiang Mai to Ko SamuiFlights from Chiang Mai to LondonFlights from Chiang Mai to Siem ReapFlights from Chiang Mai to Phnom PenhFlights from Chiang Mai to Utapao\nHoliday Rentals Chiang Mai


url: =Piancilna 49 | Siantongluan.net\nPiancilna 49 |\nTua ciangin Jakob in a tapate sam a, "A hong tung ding hunte-ah note tunga hong tung ding thu kong gen theihna dingin note hong kikhawm un.\n"Jakob tapate aw, hong kikhawmin za un la, na pa Israel thugen ngai un.\n"Reuben, nang pen ka ta upa, ka vangliatna leh ka tacil na hi a, a kiphasak pen, a vanglian pen na hi hi.\nTuihual bangin na kip kei ding a, na tungtuang kei ding hi. Bang hang hiam cih leh ka zi na luppih a, ka lupna na mindai sak hi.\n"Simeon leh Levi, unau hi a, a hiam uh ngongtatna dingin a zang uh hi.\nAmau kikhopna-ah ka kihel kei ding a, amau pawl tawh ka kizom kei ding hi. Bang hang hiam cih leh a heh manun mi that uh a, kiphatsakna lungsim tawh amaute in mawlpih dingin bawngtalte zagui a sattat uh hi.\nAmau sinsona lauhuai a, amau hehna kihtakhuai hi. Ciamsiatna ngah ta uh hen! Jakob suante sungah amaute ka khenthang ding a, Israel sungah amaute ka thehthang ding hi.\n"Judah aw, na sanggamte in nang hong phat ding hi. Na galte gawl na mek ding a, na sanggamte na mai-ah hong kun ding uh hi.\nJudah pen humpinelkai tawh kibang a, a sa matsa a nek khit ciangin a kua-ah a ciahkik tawh kibang hi. Humpinelkai bangin kizia-in a lumsuk hi. Kua in amah phawng ngam ding hiam?\nJudah in kumpi ciangkhut len tawntung ding a, a suan a khakte in zong ukna aana nei tawntung ding hi. Minam dangte in ama tungah siah puak ding a, zahtakna tawh ama mai-ah kun ding uh hi.\nA sakolno leenggui-ah khih a, a lano leenggui limci penah khih hi. Amah in a puante leenggahzu sungah sawp a, a puansilhte leenggahtui san sungah a sawp hi.\nLeenggahzu a neknekna-in a mit san gega a, bawngnawi a neknekna-in a ha pak hi.\n"Zebulun, tuipi gei-ah teng ding hi. Amah, teembaw khawlna mun suak ding a, Sidon ciangdongah a gamgi om ding hi.\n"Issakhar, a hat la tawh kibang a, vangik nih kikalah a lum hi.\nA tawlngakna mun hoihsa a, a leitang noptuak sa hi. Tua ahih ciangin van pua dingin a liangko niamsak a, sila bangin na kisemsak hi.\n"Dan in Israel minam dangte mah bangin a mite thu khen ding hi.\nDan pen lampi-ah gulpi hi ding a, sul gei-ah gulgu nei hi ding hi. Sakol khetul petin a tuangpa a nungkiat hi.\n"Nong hotkhiat ding ka ngak hi, Topa.\n"Gad pen a buluhte in buluh ding a, ahih hangin amah in amaute sulzuih kik ding hi.\n"Asher lo-ah an tampi piang ding a, amah in kumpi anlimte bawl ding hi.\n"Naftali, a kikhah sakhipi hi a, sakhino suakkhia sak hi.\n"Josef, a gah pha hiang ahi hi. Ciktui gei-a om a gah pha hiang hi a, a hiangte kulh tungah zam hi.\nThal tawite in nakpi takin amah simin, amah thal tawh kap uh a, nasia takin gimsak uh hi.\nAhih hangin ama thal liing loin om a, a khutte kizaptel sak hi. Jakob Vanglian Pa khut (Israel Suangpi, Tuucingpa min),\nnang hong huh ding na pa Pasian in tunga om vantung thuphate, nuai-a tuithukna sunga om thuphate, khawilevulh leh tuletate, nangma tungah hong pia hi.\nNa pa thuphate pen tawntung mual liante thupha, tawntung mual neute sangin vanglian zaw hi. Tua thuphate Josef lu tungah hong tung hen la, a sanggamte kiang panin a kituam koihpa tungah hong tung ta hen.\n"Benjamin, a ne bakbak keivom hi a, zingsangin a sa matsa ne-in, nitakin a ngahsa teng hawm hi," a ci hi.\nHihte khempeuh pen Israel minam sawmlenihte ahi hi. Hih thute pen amau tawh a kituak ciatin a pa in amaute thupha pia-in a gente ahi hi.\nTua ciangin Jakob in a tate thuhilhin amaute kiangah, "Kei, ka mipihte kiangah a kigawm ding ka hita hi. Kivuina ding munin neih dingin Abraham in Hit mi Efron tung panin a lo tawh a leikhop, Kanaan gam, Mamre nisuahna lamah a om Makpelah lo-a leihawm, Hit mi Efron lo-a leihawm han sungah ka pate tawh hong vuikhawm un.\nTua lai munah amaute in Abraham leh a zi Sarah vui uh hi. Tua lai munah amaute in Isaac leh a zi Rebekah vui uh hi. Tua lai munah keimah in Leah ka vui hi.\nLo leh tua sunga om leihawm Hit mite tung panin a kilei ahi hi," a ci hi.\nJakob in a tapate thuhilh a man khit ciangin, a lupna tungah lai-tat a, a nunung pen a hu sang-in ama mipihte kiang a zuan ta hi.\nTedim Lai Siangtho / Laibu: Piancilna 49


url: =US gamsung khualzinna pawlkhat – 84 :: ZOMI DAILY\nUS gamsung khualzinna pawlkhat – 84\nposted on 26 March 2016 at 8:00 am Lomkholna: Article, Awnzapau\nStratosphere hotel pen a lian mahmah hotel dawl 24 a kilam hotel rooms 2,427 tak a pha hi a, casino leh hotel kithuah banah tu a ka kahna ding uh khuadakna (tower) zong tawh akithuah ahihi. Hun hawmthawh pipi mahin a tungah ka kah buatbuat uhhi. Tower tung pan video peuh zaih in tua zawhte hun tampi zang kha manlo in ka kumsuk kik pah saisai uhhi. Tua tower tungah ka khuadak tawmvei sung mah in vanleeng khawlna ah passenger vanleeng golte vive mat leh zet in atuk leh alenkhiat ka galmuh uhhi.\nHih tower pen US ah a sang penpen hi a, 1,149 ft sang hi. Western Hemisphere ah single tower lak ah a sang pen nihna hi a, a sang penpen bel CN Tower kici Canada gam Toronto, Ontario ah om hi. A tower sang mawkmawk ah Chicago a Wills Tower (tuma lamin Sears Tower kici) zong CN Tower zom in Las Vegas a tower sangin sang zaw napi’n Wills Tower pen innpi khat dawntuai ahih manin single tower in kiciamteh lo ahih man ahi hi.\nA dawntuai lam ah khuakhaatna khuadakna dawlnih om hi. A kipeikawmkawm “ Top of the World ” kici Ansai zong om hi. Big Shot, Insanity, X-Scream akici Thrill Ride leitungah a sangpenpen a khatna sanna 1,081ft ht. ah kikoih hi. Dawl khat bekah koih lo in a zom a sanna 900ft ah, tua zawhteh a thumna a sanna 866 ft na ah cih bangin dawlthum tak ah koih hi.\nLeitungah Lupna Khan A Tam Penpen Hotel (5) Te\nLas Vegas pan Hoover Dam\nLas Vegas pan Hoover Dam lam zuan in ka pai saisai uh a, Hoover Dam ka tun uh ciangin nitak nai 4:00PM valta in a sunglam pai ding hong phal nawn lo hi. Khua mial dingin kithawi hiaihiai ta a, ka hun ngah bang un a pua lamteng ka en kawikawi uhhi. Hoover Dam kantanna ah mawtaw damtak in a paisak himhim leh zigzag a kizik a hih manin a manlang in zong kihawl thei lo hi.\nTua teng mah nawngkai sa in tuikholna tui cinna ‘dam’ tun ma in Nevada leh Arizona gamgi a luang Colorado gun kantan in kilam ding leii design hoih mahmah khat kilamsan hi. A leii lam ding pen khau leii hi lo in, khau leii tangin Arch Bridge kici khuam phut lo in a lang leh a lang pan naang kualpi dan a RCC tawh kibawl arch tawh a nuai pan nang to in dawh ding ahihi. Khau leii tawh dawh ziau le uh leii lamna dan tawh kisai in haksatna tam het lo ding hi tase leh a et lawm ding leh a modern (khietmi) mahmah ding ngaihsutna tawh nangkual (arch support bridge) dan a a lamm kaltang uh hi dingin ka um hi. Kum 2010 kum ciang a man dingin kivaihawm hi.\nPrevious: HUN mahmah! ~ Hau Za Cin\nNext: Zomi Literature Tour & Zoland Adventure\nISIS migilote kapna US$190 Million man F-22, ISIS ngongtat te thu leh hun nunung


url: =Cingno tawh lenna gam – 12 ~ Hau Za Cin :: ZOMI DAILY\nposted on 28 August 2009 at 9:35 am Lomkholna: Article, Hauzacin\nCingno tawh lenna gam – 12\nKa muh dan leh ka phawk thute\nKim het kei in cin, ahi zongin ka muh dan leh ka phawk thu pawlkhat hong gen nuam ing.\nI. Ka muh dan:\n1. Japan pen nasepna gam hi cih ni thum ka tam sungin ka thei hi. Kuamah hun gelna neilo in gamtanglo uh a, a paina ding, a hawhna ding, a nasep ding, a lengla do ding, a annek hun ding, … cih bangin gelsa, sehsa, ciamtehsa vive in gamtang uh hi. Tua pen gam khangto peuhmah nuntakzia hi a, tua banga nikhat nai 24 sung hun a hawm ditdet uh ciang a val tamsak mello uh hi. A pian pan a sih dong tua nuntakzia a zangsuak uh hi mawk hi. Sia Rev. Kam Khaw Thang, “vak mawkmawk cih om theilo ding…” ciin gen hi cih a kithang mahmah pen mi gamte in a zang hi a, Zogam ah Zomi a zang tampi omnailo hi. A zang i cihte i makai leh i milian, a ma dawkteng hi pah kha ding hi.\n2. Mi khempeuh kizem sitset uh hi. Khua sung, meileng sung, mehzuakna sung, zum sung, etc. hawhna ciahna peuhmah ah mi muh khempeuh limtak kizem sitset uh a, kipuah mello, kizem mello a vak mawkmawk cih kimu lo hi. Nasem hita leh kizem, kikhawm ding hita leh kizem, lawm leh gual tawh kikhawl ta leh kizem, lengla do ta leh kizem ….. hih mawkmawk cih omlo a, siangtho tak, kilawm tak in kizem den uh hi. Numei naupang, a tek a khang amau neih bang ciat tawh a hoih, a siangtho in kizem uh hi.\n3. Maitai mahmah uh hi. Midang zahtak siamin maitai uh a, hopih sese ta kei le uh midang khual uh hi. Midang thusim uh a, midang thupi sim in, midang nopmawh ding khual uh hi. Kei sang amah lianzaw ing cih lungsim tawh mi lak ah gamta loin midang adingin ka omdan a nawngkai kha ding cih kidawm uh hi. Zomite mikangpau zat tangzang mahmah khat dan a, ki SHOW OFF cihte – meileng sung, moto sung, khuapi sung vakna te ah -omlo hi.\n4. Nin peuhmah ninbawm bek ah kipai hi. Tam gen kul kenteh.\n5. Pil gamtat uh hi. Cilsia, zun leh ek, nap nit cihte kimulo a, tua bang tawh kineusek nuam vetlo uh hi. Avek in gen man kei ni, aban pen Rev. Khup Za Go in, “Mi pilte i cih ciangin” (LEIVUI PANIN, 2004) cih a gelh tawh kibang linlian hi.\n6. Nasem in sum zong uh a, a semlo, a zonglote a neilo, a ne lo hi pah lian leh kilawm hi. Amau septheih ciat sem in nek zong uh hi. Midanga nekpih pen maizum na hi ciin ngaihsun uh hi.\nII. ZOMI omte:\n7. Zomi te zong Japan te mah bangin nekzong uh a, semzo, zongzo peuh le uh niamtuan lo uh hi.\n8. Khangno nasem thei khat ahih nak leh a gam paizia zui uh a, amau ading ciat, a sep theih ciat uh tawh nu leh pa panpih pah uh hi. Nu leh pa sepsa tawh kizem a, kithupisak a, ki show off, etc. cihte omlo hi.\n9. Amau nasep hun kibang lo in pawlkhat zinga kuan, pawkhat nitak a kuan, pawlkhat zan a kuan, pawlkhat sun a kuan cih bang hi. Nasep zia zong kibanglo ahih manin amau sep hun ciat ah sem in, amau tawlngak hun ciat ah tawlnga uh hi. Tua manin India leh Kawlgam khawng banga zing nai 9 pan nitak nai 5 tan sem cih hilo ahih manin amau tawlngak hun pen kinawngkaisak ding kidop huai hi. Tua pen ‘privacy’ a cih pen uh himai hi.\n10. Nupi hi ta leh, papi hi taleh, amau sep theih ciat sem uh a, kuamah semlo omlo hi. A cidam nak uh leh sem a, semlo hih ding pen ut vetlo uh hi. Tua pen Zomi lungsim, khanglui hun pek pan a omsa hi a, tuni tanin a kizom suak hi. Japan te inzong tua lungsim na nei uh hi. Sem thei napi semlo-a mi sepsa nekpih pen zumhuai in a ngaihsun uh hi.\n11. Naupang pattah uh a, zawhthawh bawl lo uh hi.\n12. Numei simmawh tuanlo uh hi.\n13. Hun kiciam a hih nak leh tua hun in zanglian uh a, ziakai cih omlo, makhelh cih omlo hi. Zomi te zong i tenna gamin zil peuh leh mi i phaklah omlo hi.\nIII. Ka phawk thute:\n14. I pianna gamah, gammi i neihna mun ah milian milal hi khin tampite mi gam mi lei ah mi nautang a suak mawk uh pen khasiat huai kasa hi. A pilna, a siamna tawh zong kituak nasep semkhinsa, mite zahtak kaisa khat mi ngeina – ‘mipi laka mimal khat,’ ‘mipi member khat’ a suak mawk pen dah huai bek hi lo, khasiat huai hi. Sen nungak Senpau leh lai bek a thei khat India ah sangkah, English siamlo, Hindi siamlo, kuamah tawh kiho theilo ahih manin, ‘I am very wise in my country…..’\n15. Ut man, hanciam man hi masa lo a, gilkial ding, guaktanga om ding lauh mana – utlo pipi, maizum pipi, haksa sa pipi a – mite maiet, mi kiangah kiphumphum cihte nakpitakin khasiat huai hi. Ahi zongin “zum leh sailing-a si kuamah omlo” cih Zomi Paunak i neih bangin kuamah tuate hanga bahlawh omlo hi. [Hih ka cih ciang Zomite tua bang uh ka cihna hilo a, haksatna i thuak pawlkhat a gen nuam ka hizaw hi].\n16. Sum leh pai tampi nei uh, moto hoih, inn hoih, van hoih tampi nei uh – ahih hang it leh ngaih tawh zeek khawm lo, ne khawm lo, kimuhpih lo…. khasiat huai hi.\n17. It leh ngaih tampi – pianna nu leh pa, sanggam laizom, meltheih tanau, sung leh pute, teek leh mote….. omkhawmlo ahih manin lungdam hun, dah hun, cinat hun in tukhawm theilo, lungdam khawm theilo, dah khawm theilo, zong kidelh theilo a om pen khasiat huai kasa hi. Ei ut man, ei deihtel, i nasepna hanga khualzin pak man hi lo a, thudang tuamtuam hanga – i nu si, i pa si vui theilo a i om pen mihing a khatvei i pian sunsun buangpawh, a na mahmah khat hi mawk hi.\n18. A gilsung pan piang teekteek tano tawh a omkhawm theilo nu leh pate adingin bangzah takin a khuangaih huai tam ka ci hi. Deihtel man hi lo, ut man zong hilo, nekzonna hang zong hilo!\nAhi zongin Pasian minam i hi a, Pasian beel Zomite i hih manin i haksatna, i lunglenna, i vaikhempeuh, ei ngaihsut zawh zah sangin hong khualzaw a, hong vengsak lua mahmah ding hi cih ka um hi.\nTopa in tuu banga kei hong cingpa hi a,\nbangmah ka kisam kei ding hi.\nLono na ah kei hong lumsak a,\ntui kiangah kei hong paipih hi.\nKa nuntakna tha hong dimsak a,\nAma min a thanna dingin thuman lampi ah kei hong paipih hi.\nKhuamial thukpi sung na ngawn ka nawk hangin ka lau het kei hi.\nBang hang hiam cih leh kei tawh na hong omkhawm a,\nna molhtum leh na ciangkhut in kei hong lungmuang sak hi.\nKa galte omna mai ah kei ading an nong lui a,\nka lu sathau nong nilh a, ka hai a dimlet hi.\nHoihna leh hehpihna in\nka khan tawntungin kei hong zui taktak dinga,\nTopa inn sungah ka om tawntung ding hi.\n————— Late 23: 1-6\nPasian pen ei a hi. Ei a bek hilo in, eite khempeuh hong CINGPA hi.\nPasian pen Zomi te a hi a, Zomi te pen Pasian a ahi hi.\nPrevious: Cingno tawh lenna gam – 11 ~ Hau Za Cin\nNext: Tuni (Sept. 11, 2009) ~ Rev. Gin Khan Nang\nSingapore pan migilo te panpih Bangladesh mi 26 ki hawlkhia\nThe Last Leaf… by O Henry (Zolai tawh)


url: =ZOMI INNKUAN WASHINGTON D.C, UNITED STATES OF AMERICA\nH Home | News Achieves | About Us | Contact Us | Links | Membership | Guestbook | Interviewstact Us\nSaturday, 20. October 2007 01:35 AM -0400\nZomi Innkuan D.C President thupuak (Message)\nPhoto : Zomi Innkuan Khawmpi, Florida ah Chairman pa thu genna\nWashington D.C Area sung aom Zomite kipawlna "Zomi Innkuan D.C zong kum 4 sung hong cing ta a hih manin i biak Pasian leh mimal khat ciat tung lungdam hong ko masa nuam ing. A beisa hun sungah kicin lohna kisapna a om leh zong nong maisak ciat nang hong thum ung.\nUSA gam sungah Zomite a kuam a kuam in i om ciat hangin dahna, nopna i tuah ciang a hi zongin, minam vai sepkhop ding i neih ciang a hi zongin kipawlna kisam a, Zomi Innkuan D.C in D.C kiim a om Zomite sungah biakna, pawlpi, beh leh phung deidan lo hong ding to to kipawlna khat a hi hi. Zomi innkuan D.C ii motto a hi, "Zomi sungah innkuan khat i hi hi" i cih mah bangin ciimnuai pan a piang Zomite si khat, sa khat, beh leh phung khat i hi a, Zomi sung bek ah i kipum khat thei ding hi.\nTu kum pen a beisa kum tawh kibang loin, Zomi Innkuan D.C nasep silbwal zia te hong taangzai tektek leh hong thupi tektek a, nidang a i thoh ngei nai loh Zomi D.C newsletter zong thot zo ta i hih manin lungdam huai sa mahmah ing.\nMalai hun sungah zong i sang tangzai zaw leh a pi cing zaw dingin khut kilen in mapang khawm ciat ni.


url: =03. Tawlngak Dingin Ngiimlo - Zomi Adventist Innkuan\nOkanama Kevi, 66; Papua New Guinea,\nPensen alak khit ciangin, hunbit thungetna ministry ah kipan dingin Pasian in sam hi, ci-in ki ngaihsun ahih manin a pensen laakma’ sangin manmawh kisa zaw hi.\n‘Pasian in a thungetna a dawn mipa’ ci-in Pastor Okanama’ min pen Papua New Guinea gamsung khempeuh ah, hong thang mahmah hi. Adventist pawlpi mite bek thamloh in midangte in zongh phone tawh asap kawikawi ban vuah, a innkuan un a teen na uh ahi, gamlak mualtung a, buukneu khiukheu kongkhak a va kiu zeel zong ki phamat phial uh hi. Zingsang le nitaak sim in, Pasian kiangah thuumsak dingin thungetna kipulaakte tampitak a sazian in gualhsuk zihziah sa-in a nei hi.\nPastor Okanama in zongh, Ricky le a zi tuiphumna thusinna ah kihel dingin na zawn pah hi. Tua nupate’ ta uzaw nga te ahi, kum 8 pan 12 kikaal teng zongh Lai Siangtho sinna ah kihel uh hi. Tua zawh kha tam lualo khit ciangin nupate le a tate uh mi nga teng tawh, 2017 kum August kha sungin tui hong kiphum uh hi.\n“Tu in Ricky in a pawlpi le a pastor nasep nusia in, Adventist pawlpi mi citak mahmah khat hong suak ta hi,” ci-in a inn ah thudonghte a va pai lai in, Pastor Okanama in gen hi.\n“Ricky tungtaang ah lametna tampitak mah ka nei hi. Tu-in amah in hong nusia in Seventh-day Adventist pawlpi ah hong taisan ta hi. Tua ahih manin ka sanggamte aw, kei mahmah in kacin kakep mah bangin note in zongh, hoih takin na cing’ un la, nakeem ta un.” a ci hi.\nTua tawh kizom in Ricky’ khensatna tungtawnin a mah thupha a pia hi.\nPrev post ZSS 3: SABBATH: SUAHTAK NI\nNext post Control Blood Pressure


url: =ZSS 7: Mawh Maisakpa Pasian - Zomi Adventist Innkuan\nMawh Maisakpa Pasian\nSabbath Nitaklam November 9\nTukaalsung simding: Nehemiah 9: 1-3; Daniel 9: 4-19; Neh. 9: 4-8; Col. 1: 16, 17; Neh. 9: 9-38; Rom. 5: 6-8.\nKamngah: “A khialhna a im mite adau pailo ding a, amawhna pulak in akikhel mite in hehpihna ngah ding uhhi.” (Paunak 28:13).\nBukpawi (Sukkot) khit ciangin, makai te’n mipite kaikhawm leuleu hi.Pawi kham khinzo lian a; Pasian kiangah kisikna tawh ciahkik ding hi ta uhhi. Amasa lam in, khialhna mawhnate hangin dahlo kaplo ding ci in makaite in hanthawn uh a, dah leh kap in kisik kullo cihna hi tuanlo hi. Pawi teng a venkhit teh, Pasian kiang ki aap hun hita hi.\nHih tengah pawi kizom deudau teng in, mawh pulakna pen lungdamna pawi tawh zom tawntung ding cih zong hi tuanlo hi. Mawhna teng amaikhit teh lungdam pawi kizomsak zel hipeuh hi. Pasian sungah lungdamna in masa den ding hi. Paul in, Rom. 2: 4 sungah “Pasian’ migitna” in kisikkikna hongpia cihi. A “migitna” in phatna, lungdamna piangsak hi.\nAntang in Biakna Pia\nNehemiah 9:1-3 simin. Mipite in, banghangin, minamdangte tawh kihello in omuhhiam?\nNehemiah in, mipite gualnuamsak nuam mahmah hi napi, antang dingin makaih masa hi. Pasian mai ah ki niamkhiatna tawh, alu tungvuah leivuite lawnto uh a, puansiate silh uhhi. Mi namdangtein, Israelte mawhna vaite sungah kihello uh ahih manun, amau tawh kikhenkhia in omuhhi. Amau Hebrewte mawhna hangin a minam in saltangliang ahih manin, amau mawhna mah a ki maisak ding kul hi.\nAmau mawhna pulak in a thungetnate in, a mawhnate telcian mahmah ahih lam honglak hi. Apu/pate in, mawhna bawluh a, tute tate saltangsak ci in hehmahmah thei ding uhhi. Khang masa makaite in, Pasian theilo uh a, khentatna maanlote hang in, tu in, amaute in, migam milei pan a ciahkik pawltawmno khatbek in om cih mu tel uhhi. Hehna, phunnawina sangin, ki niamkhiatna leh mawhna pulakna tawh Pasian kiang zuanzaw uhhi.\nNehemiah 9:3 sim lecin, nai thum sung Pasian thukham laibu a simkhit uh teh, nai thum sung mah, Pasian tungah zahtakna pulak uhhi cihi. Torah laibu a thumvei simna ahi uhhi. Torah laibu a simna uh pen, Pasian’ thumaan bulphuh in, mawhna pulakna bawlna ahi hi. Eite’n zong Lai Siangtho i sim ciangin, Pasian hong nai a, Kha Siangtho in hong hopih in hong thuhilh hi. Ama thumaan in, eite lungsim hong lawngin, hong thahatsak in hong lamto hi. Van leh lei a bawlpa Pasian in, kilawmna a neilo eite tawh omkhop ding teel in, Ama hoihna migitna hong musak ahih manin, Israel te’n zong dahna kahna tawh hunte zangkhawm uhhi.\nEite’n zong, Pasian tawhlo peuhmah, khalam pute pate tawh iki lamdang het kei ding hi. Pasian in, eisung ah na hong sepleh bekmah, mi i suak ding hi.\nDaniel 9: 4-19 simin. Daniel thungetna in, tu hun eite ading ahi thei diam? Ahi thei ding ahih leh zong a mimal in maw, aih kei leh pawlpi in maw?\nA Thunget Kipatna\nTua Lai Siangtho kisim mipite’n a dawnkikna in, amau’ uplahna tangthu leh Pasian migitna a saikaak thungetna saupikhat ahi hi. Lai Siangtho mundang tawh a kibatpih nei ahih manin, thungetna cihding sangin, thuhilhna sermon cihhuai zaw phial hi.\nNehemiah 9: 4-8 simin. Hih munte ah thungetna in bang bulphuh hiam? Banghang hiam?\nA thungetna uh kipatna ah, Pasian’ Min thupha pia uhhi. Hebrew ngeina ah, min limlim mikhat sapna mawkmawk hi beklo in, a thupitna tawh samngiat hi. Pasian’ min a phatna vuah, vannuai leitung abawlpa, biaktakcing, phat takcingpa ci uhhi. A thungetna uh zong, na khempeuh piangsakin, “kemcingpa” (Neh. 9:6 leh Col 1:16,17) ci in pan uhhi. Tua munsanpen Hebrew pau in “nungtasak” cihi.\nNa khempeuh a bawlpapen, mimah ahi lel Abraham, “lungsim thutangpa” cih tungsiah bangmah ahi tuanlopa a samkhiapa ahi hi.Abraham zong muntampi mahah upna neupa hilel napi, a tapa a kinget ciangin hazalo hi (Gen. 22). Zankhat peuh thumaan bekhilo in, Pasian tawh a tonkhop sung tawntung thumaan hi. Hebrewte muhdaan ah “lungsim” in ngaihsutna ahi hi.Abraham in angaihsutna tungtawn in, Pasian tungah thumaan cihna ahi hi.\nA thungetna kipatna lamah, Pasian pen 1. Piangsak-pa 2. Kemcingpa leh 3. Kamciam Khopa ci in pan uhhi. Mipite’n Pasian pen kua hiam cih ngaihsun masa uh a: amaute a piangsakpa, a kemcingpa leh a kamciamnate a tangtun tawntungpa cih phawk uhhi. Amah eite kiangpan gamlapi pek aom himah leh, lungsim sungah amah i neihna in, haksatna lianpipite phutkhak ciangin amah muanna hong piangsak hi.\nPiangsakpa Pasian cihpen banghangin eite adingin upna laigil hithei limlim hiam? Hih thutawh a kilual thei, Pasian in eite hongpiak hun – sehsagih suah sehkhat tawh i phawk theih nading khawngtawh a kilual gawp thei thudangkhat bang ahi hiam?\nA Beisa Thute pan Pilna\nNehemiah 9:9-22 simin. Hih mun leh thunget kipatna lam koici kilamdang hiam?\nA thungetna uh pen, Pasian thumaanna a phatna uh panin, amau Egypt gam leh sehnel lakah a thumaan-lohna lamah paitoto hi. Pasian in amaute apiak thupha tuamtuamte leh, “apu/apa” te in tua silpiakte kiphatsakna, lungsim khauhna leh apia Pasian awlmawhlohna in zang uh ahihna pulak uhhi.\nMihingte’ gitnatlohnaleh ki aapzawhlohna pulakna in, mawh pulakna leh kisikkikna kalsuankhat ahi hi. Mawhna pulakna in hong gum zolo a; Zeisu’ kipiak khiatna bekmah in hong gum hi. Mawhna pulak khit ciangin kisikkikna in zui a, Zeisu bekmah in hong siansuah thei hi. “Kisikkikna le upna tawh, Khazih Honpa in sangleng, mawhna hong maisak in, thukham palsatna daan pan hong khahkhia hi. Mawhneipa in Pa Pasian, Tapa Zeisu leh Kha Siangtho tungtawnin, Pasian maiah misiangtho in hong ding a; vantungin maipha pia hi” EGWhite, 3 Selected Messages, laimai 191.\nAma migitna in, mawhna hong kisiksak in hong nusiasak hi. Israelte lungsim khauh uh hi napi, Pasian in it veve hi. Abeisa hunsung amau ading abawlsaksa khem peuh enleng, Amah’n zomsuak lel dingcih theihsa ahi hi. Tua ahih manin a mau tang thu sungah Pasian’ huhna teng khempeuh phawkkik kul hi. Amangngilh nini gimna a thuak pahpah uhhi.\nPasian in nasungah na hongsem takpi cih phawkin la, haksatna na thuakkik ciangin bang lungnopna hong ngahsak tuam hiam? Mailamthu ding patau khalau in naom laitak in, Pasian’ migitna leh a hoihna na koici phawktheih hiam?\nThukham leh Kamsangte\nNeh. 9: 23-31 simin. “Pasian’ hoihna” tawh tehkaak dingin, Israel mite koici bangin omuh hiam?\nHih thunget/sermonna ah, Canaan gam aluahcil lai vua anuntak daante kihel hi. Leitang, khuapi, lenggahhuan leh leilette zattheihpah lianlian in ngah uhhi.” Tuate ne in gilvah in thau” uh hi (Neh.9:25). Lai Siangtho sungah thau cih limlim tawm gen mahmah hi (Deut. 32: 15 le Jer. 5: 28) cihte sim leng a hoihllo lam vive hizaw uhhi.\nMipite in, “Pasian’ hoihna” hang a, nuamsa mahmah ding sangsik in, amau neihsa lamhsa hangun nuamsazaw uhhi.Neih leh lamhte in, Pasian kiang hong tunlo hi. “Hih nei peuhmah leng, nuamsa ning” cih khawng ngaihsunden hihang. Pasianin Israelte neihleh lamh guan mah taleh, Pasian kiang ki aapzolo zaw uhhi. Thupha hong piapa mangngilh in, athuphate bulphuhzaw den uhhi. Tua in khemna lianpi hi. Thupha nopsakpih loding cih hi tuanlo a, a thuphate tungtawnin, Pasian tawh kiptak in kizopna neihding hong deihsak hi. Tua bang ahih keileh thaangsuak hi.\nNehemiah laibu sungah, makaite in, Pasian tungah amawhnate uh pulak uhhi. 1. Pasian’ thukhamnate nuaisiah in, 2. A Kamsangte bawlsia uh cihi. Amau khantoh theihna ding Pasian’ thukhamte leh kamsangte thupi ahihna phawk uhhi.A thunget na vuah, Pasian in a thukham “azuimi nuntakna pia” (Neh. 9: 29; Lev.18: 5) ci uhhi. Kha Siangtho in kamsangte tungtawnin gen ahihlam zong phawk uhhi.\nPasian in, nuntaknuam neihtheihna ding leh thuman thutak teltheihna dingin a thukhamte hong pia hi. Hihte zuihna in dotna khempeuh vengsak hi.\nNeh. 9: 32-38 simin. Mawh pulakna atawpna lamah bang bulphuh pen uh hiam?\nTu’n, Pasian phat leuleu uhhi. Aliatna, ahatna, alamdanna leh acihtaknate phat uhhi. Pasian’ hoihna teltaktak hihtuak uhhi. Alian 10 sungah, Pasian tungah thuumna leh kiciamna bawl uhhi. Bang thuum uh hiam? “Tu in alian, a vanglian, a kihtakhuai, thuciamna kiptakin alen kote Pasian aw, kote tungah hongtung gimnate hong neu ngaihsutsak kei in” (Neh. 9: 32).\nKumpi tungah mipi in siah piak kul hi. Tawmno cikbek hi napi un, bawlsiatna tuamtuam thuaklailai uhhi. Kumpi gilo khat khit khat thuak toto ding ut nawnlo uh a, noptuam ngah nuamta uhhi. Amau leh amau zong “sila” kici mai uhhi. Sila in a Topa’thu mankul hi.Hih kammal azatna uh pen, Pasian’thukhamna mangnuamta uh cihna hihi.Pasian’sila ahih manun, amau’thu khempeuh Pasian mahin lensak nuam pah uhhi.\nEzra, Nehemiah leh mipte in Egypt gamah a thuakngei uh lungkhamna (Neh. 9: 9) mah bangin “lungkham mahmah” uhhi (Neh. 9:37). A thungetna uhleh aphatna vuah Egypt a thuaknate Pasian in neusehlo a hihna kilangh hi. Tualai mahbangin tu in zong Pasian mahin a mabaan hong zoptoh nadingin ngen uhhi. Amau kumpite, siampite, kamsangte kuamah thumaan zolo uh a, Pasian hoihna leh hehpihna bekmah muang uh ahihna pulak uhhi.\nRom. 5:6-8 simin. Israelte in Pasian tungpan bangpeuh ngen uhhiam. Amau ngetthu leh Paul thugente in eite adding bang tha hongpia naci hiam?\nNgaihsutbeh ding: EGWhite, Steps to Christ laibu laimai 37-41, “mawh pulakna” cihthu simin.\nNehemiah 9: 25 ah, Hebrew pute pate in “Pasian hoihna” sungah anopsakna uh honglakhi. “Eden huan” (Gen. 2:15) sungah teng kisa phialin nuamsa mahmah uhhi. Lungdamna thu icih in, Eden puahphat kikna hi a, leitung mite mai ah Edenlui tawh a kinaipenpen lim lakdingin, Israel mite samhi. Salpan hong ciahkik ciangin zong tua thumah piakik veve hi. “Tu in Zion ka hehnem dinghi. A kisia ama mun khempeuh puahpha in, ama gamlakte Eden huansung kabangsak ding a, ama sehnel gamte, Topa’ huan ka bangsak dinghi” (Isa. 51: 3) ci hi.\nPasian in a kamciamsa bang apiak thuphate tawh nuamsa mahmah uhhi.T uate khempeuh in abeisa Eden huan phawkkikna vive ahi hi. Pasian in, leitungpen, mite’ nopsakna ding mahin a bawl hi a, thupha a piak Israelte’n zong tuateng mah nuamsa uhhi. “Eden ah ombang akisakna” in mawhna hilozaw a, Pasian a mangngilhna uh mawhna hizaw hi (Eze. 23:35). Tua thuphate hangin, akimkot mite’n Pasian amuh nading uh hi napi, a muhloh-na uh hisakzaw hi.\nZeisu in, “lingbulsum omna lei lak atu khaicite pen, Pasian’thu za napi in, amau nuntakna sung uhah leitung lung hihmawhna leh hauhnopna in, Pasian thu vuknelh ahih manin, bangmah a suakkhia zolo te a cihnopna ahi hi” (Mate 13: 22). “Leitung hauhnopna” in bang acihnopna hiam? Tutung sinna sung ah mawh pulaknate tawh bangci kinaih nasa hiam?\nPiansaknathu lungngai kikun. Nehemiah 9 sungahPasian pen piangsakpa leh kemcingpa ahihnate phawk kikun.Hih doctrine te in eite upna bulpi ahihna hong bangci lak hiam?\nMawhnei ihihnate phawksa in, Satan in zong mawhna lampi ah, I upnate hong thanemsak lohna dingin, koici kidaltheih ding ihi hiam?\nPrev post HSS 7: KAN PATHIAN, MIN NGÂIDAM THÎNTU CHU\nNext post TEDIM LAI SIANGTHO KHETNA THU


url: =Hongkong Ah Pianna Pa-le-Nu That ~ Thu Tatuam (Siyin News)\nHongkong Ah Pianna Pa-le-Nu That\nWednesday, August 06, 2014 Ngam Dang Thu No comments\nHongkong ngam ah Henry Chau Hoi-leung akici kum 30 in, apianna pa-le-nu sia 2013 March that lumh in aluang sia semneen in thathum sung abek abek vawk sawm ci'n kihe aa, thukisitna Aug 5,2014 ciang thukhen zumh ah nei uh hi.\nApa sia 65 pha in anu kumh 62 hi, 2012 November in thalup sawm ahikom (thaluk sung) naam, tuikhalh-set (refrigerator), meesatsuana(microwave), thingkuang le rice cooker te sia alawmte kumh 36 apha khat taw kinging khol hi.\nMarch 1,2013 ciang that lumh hi, A thalup ni in, Chau Hoi sia zato ah akhut le alutang ah aliamma taw kibawl in, apa taw akibuanna panh aliamma hi tu in ki umh hi.\nNipi nii zawk ciang palik zumh ah anu-le-pa sia Senngam ah khualhaw in bo vinghvengh ci'n theam ahikom, Palikte in, athukat le, a teenna inn ii tuikhalh-set sung pan apa le anu ii lutang mu ahikom, man hi.\nPalikte ii matni ma in Phone sms thak na WhatsApps sung pan alawmte kung ah "tualthat tha ka hi ciang, bye bye" ci'n sms thak ahikom, ki- muangmaw saseam hi. Ahi hang ama le ama kipulaak nuam ngawl ahikom, athin ciim tu ngaak in, Aug 5,2014 ciang thukhen zumh ah "ka pianna pa-le-nu keima thalup hi" ci'n pulaak sak vateei hi.\nAlawmpa in, "kei athalupna sung kihel bong, asabak teng pawlkhat em, pawlkhat huan aa, niinbung sung vawk sak khi hi" kici hi.


url: =· Kawlgam sung kumpi naseemte khasum 2014-2015 kumsung Ks 20,000 ta khanding in March 25, 2014 ni in Kawlgam Upper parliament ah thukimna nei uhhi. Gaalkaap uk sung 1988-2010 sung in Kumpi nasemte kha sum 5 vei khang ngei a vanman khan in khuh sukpahpah ahihman in bangmah aphattuamna omlo hi.\n· Ongtungding March 29 niciang Kawlgam ading UN Palaai Vijay Nambiar Kachin minam gaalkaap KIO/A makaaipi tetawh KIA phualpi Laiza khuapi ah kimukhawm in Kawlgam kilemnading tawh kisai nasiatak in kikumding hi ci in KIO te in March 25, 2014 ni in taangkokhia uhhi.\n· Malaysia gam a mang Van leengtawh kisai in Malaysia kumpi pa in India Tuipi sung ah kia a mite khatzong nungta nawnlo hi ci in March 24,2014 ni in taangkokhia hi. Ahizong in Avan leeng akimu cihbang hinailo a US,UK,Australia,China,Malaysia leh French te in nehtak in azon laaitak uh ahihi. Hih vanleeng zonna ah makaai ahi Australia te in khuahun sialua mahmah ahihman in nai 24 kikhawl photding hi ci in March 24,2014 ni in taangkokhia uhhi. Malaysia kumpi in hibang in ataangkotheihna kuakiang pan kipsakna ngahhiam ci in China kumpite in Malaysia kumpi tea dot laaitak hi a, China gam Malaysia Palaai zumpi maai ah Vanleengtung atuangte sanggam te in lungsosa in sim uh ahihman in Palikte tawh nasiatak in buai uhhi. Australia tenbel asawtlo in vanleeng kitaktak hi ci in uptheihnading avanthem konglakding uh ci in kamciam pia uhhi. Hihbang a upmawhna ongpian theinading in Australia, China,French leh UK te in hih India tuipi sung ah vantuamtuam khuaphelep manzaihna tawh mukhia uhhi. Malaysia Airline ten bel misite luangmanding mikhat $5,000 ta piakding in gaaltoto ta uhhi.\n· US gam Washington state sung ah Saturday ni mencipna hang in misi 6 March 24,2014 ni in kimuhbeh a tun misivekpi 14 cingta hi. Kumpi tetung a mi amangthang laai sazian kipiapeen 108 hi a akimulo tammahmah laai ban ah Mencipbeh theikhading ahihman in thungetsakciat ni ci in President Obama tawh March 25, 2014 ni in eite kheempeuh kongzawn uhhi.\n· US gam Virginia state aom US Tuigaalkaap phualpi ah march 24,2014 zan in thautawi pasal khat in Tembaw hawlpa khat kaplum ahihman in Tembaw cing gaalkaap ten umcih kaplum kik uhhi.\n· Thailand gam khunglam Kawlgam tawh gamgi Tak Province sung ah March 25, 2014 ni in Bus pi khat lamto akah laaitak kibung ahihman in mi 30 si in 22 liam uhhi ci in Thailand kumpi thuneite in taangkokhia uhhi.\n· Afghanistan gam ah ongtungding April ni 5 niciang gambup kiteelpi na neiding uh ahihman un Taliban migilo te in hihkiteelna kanawngkaai sak mahmah ding uhhi ci in ataangko kawmkawm un March 25, 2014 ni in Kabul khuapi sung a Election zumpi sim ek uh ahihman in palik pawlkhat leh mipi pawlkhat si uhhi.\n· Taiwan gam leh China gam te sumzon sumzuakna ah kizopding deihlo a lungphona anei Sangnau pangte leh kumpi thunei te hih lungphona adiahtheih nading in thukimna khat March 25, 2014 ni in ngahta uhhi. Tua thukimna in ahih leh Sangnau pangte leh President Ma Ying-Jeou kimukhawmding cih ahihi.


url: =ZRA ah Ka mapan lai - TUNGZANG NEWS\nZRA ah Ka mapan lai\nTZN: Lung Chin khua gei ah ki Training a, haksa sa mahmah mai ing. Gilvah in ann ong pelo mai mah uh a hun om ciang Lung Chin khua ahannkhing lunggulh in va ciah suk zel e. Gilkial mahmah ahih teh zum leh zah zong kingaihsun zolo a aphal na uh maw; phallo cih ngaihsun manlo manlang in annbeel sawksuk pah ziauziau. Ka ngaihsunna khat ah, Inn a kanu huansa ann lum lungulh zen sing maw ka ci hi. Zatep na tawm atep khalo ahi lawi leh gual te in zong taamnem ci bang dan in ong tep lawh uh hi. Bawlkhelh neileng singkhuah toh ong kisat a nuam veva khalo hi. Nitak ciang Singkhuah mah toh ong duty sak uh hi, a vangnei pawl khat in Kobza Thau tang kha- ki eng thei mahmah lai.\nKhua leh Tui, Inn leh Lo bekthamlo Nu leh Pa nusia in Gam leh Nam zuun dinga kithawi ihih teh nungkaih, maikaih kivei pian a Lung a leng daidai hun tam mahmah hi. Hong nem thei bel Rediu kipakta mahmah a, laa ong kikhah ciang lungdam thei mahmah hi. Zingkal leh Sun teh Aizawl leh Lunglei Prokgram ngai kheh khial kei ung. Falam Prokgram zong ka ngaikheh zel uh a- hun khatkhat ah Lengtong Pauno, Vum Nang, TS Khai, Thawm Kham leh adg adg late ong pai a ki angtang sak mahmah mai ing. Nitaklam nai li leh cih pawl in S.Chingnu ong khuang ngelhgelh luangzia ka bilkha ah theng theikei. Peng pelep, Gam Khuva bang a leng thei hileng, Ngilhloh Zogam cih late hoih kasa tek uh a, kei bang in a lotngah(byheart) kha liang hi ing. Atua laate hang hiam aw akei mahmah in zong ka Pianna vangkhua Tedim leh ka khankhaitna, ka sangkahna zong ahi Tahan khawpi ngai ngeungau mahmah mawk ing.\nSep ding ka neihloh uh teh Burma pan ka lut pih ahi ka lawipa Mungtawng Githa siam pian in a atum saksak lel uh hi. Ko batch ah Thahdo te khat zong om a, shi shi aw mai fren cih laa sasak ua siam sa mahmah leuleu ing, aihang ken bel a laa thu kitel melkeng. India Zomi te ih lasiam ahi Muana Ngaihte kithanlai zong hi a, Tape nota(walkman) hoihlo khat ka neih uh toh ka ngai gusim hamtang uh hi. I lungzuan hang zong hiam aw 'Sawlkha tang aw solkha tang len mualkhumta in' a cih vangvang hoih kisa phadiak hi. Ka ngaih heina Guite kual, lungtup simthu khau bang sut in nuih ciam lel leng ngaih aw cih late ngaih sa mahmah ing. 'Ngaih aw sing gamlei ah siam bang sin ding tuang nung kong siah sang zong, lailung muang in ngaih aw nang di'n kuam bang ka kip gige' a cih lian pen kei phuah tektek ahi ci nuam phial ing. Adang tampi tak hoih sak omlai hi, a Khui Vol. teng ngai khin vek lel ung. Ka sinial te uh vanzat ahi fong set(wireless) bethiu apaih te uh gawlong toh zom nena in laa ngaihna ding in ka zang uh hi.\nTening zoh ciang bel ki gawng mahmah a i naakguh leh maiguh zong hiam mahmah ta hi. Thau toh Uniform ong kipiak takteh kiphatsakna khat ong piang mawk hi. Khua tuamtuam ah ki-om koikawi ahihteh Nungak zong ki-uk veve a kiheel ut hamtang hi. Ahizong in i deihsim khat in pen leengla a hauh pian leh a leengla te kivua gop nuam hi. Bawlung suih teh izoh kei pian leh vuak ut maw, ong tum ngop ing kai maw kici fefa hi. Volley Ball kibet ciang zong zoh limlim som, zohkei pian leh a khuam doktol ziau. Trening sung gilvah phamelloh hang hiam aw alimnono kiduh a Hausapa kiang nisim in Sa ong huan un kici a kinawk pian hi. Ong huan sakloh ciang kithangpai sakin khawlai ka pawt uh a Aak leh Gan tate muhpeuh kaplum ziauziau. Khua mite in bang a genloh uh hang ong iplah pha mahmah uh um ing. Amau ih tha leh zung toh sepsuah ki-ne hi a, nongkaina lam vive ding bawl kha ka hih man un, tua hunlai ka ngaihsun kik teh kisungsiat(kisuanglah) huai sa peuh mah ing.\nLamka khawpi gengen uh a zin lungulhna ka nei hi. Ka sepkhawm pihte in Lamka pen India gam sunga Zomi te ih khawpi lian bebel ahi acih uh teh thangah kisa zin ut semsem. Vei khat ko cadal Capten pa khiang Salpa aw Lamka pha ut ing ka cih leh Ni thum suti ong pia. Nuamlua kisa kithoi vatvat in Suangdoh pan Lalminlian Bus ah tuangto lian. Muallum Check Post ah Galkap Bupa in ka sammet dan ong ummoh lian hi. Tulai koi mun posting na? koi khua pan? cin ong dong a- Na gen telkei sing Sia pa aw! kei singtang lokho pa khat hilel ing ka cih leh utdeksuai lo, bangmah ong lohkei ning kigen vaw Z te hi ngeel cia ong ci tawntung hi. Ka baan ong khoih sak a, golsa pian ahi maitam, lokhohna bek in hici hoih nang thu theikei ong ci lailai. Hikei veh e Salpa aw! Ko singtang dawn a akhawsa, inkhuam ding peuh Sing leh Mau puapua ka hihman un atua ci hi bek e, ka ci kik leuleu hi. Umdek kei ei, a lu pei keei.\nTualai Galkap te toh ei pawl te na kitelsiam limlim na hihmeel hi. Aihang, zuau gen khin ka hih teh "na upmoh pawl te himah ing ei" cih kik ding utnawnlo e- "A lungzai Siapi pa aw! ong telkhial hikha ding hiteh, singtang lokho a anungta mah hi ing Lamka apha pak ding, van kiphamoh nono lei ding in ong zinto kahi hi" ka cih kik leuleu leh lokhoh dan ong piah(mimic) in ci. Kadei aw! check ding a mi kigual neinai te mai ah lokho lem kong kineih zah dong a ka maizum thei naikeng, ka nuai vang zong lut nuam ing.\nTZN: By: Suan Cin Lal


url: =To Rent Room in Pasir Ris / Tampines | Property | Gumtree Classifieds Singapore\n"to rent room" in Property in Pasir Ris / Tampines\nRoom for Rent & Flat Share 653\nProperty for Rent 161\nPasir Ris / Tampines 818\nAlert Filters: Property in Pasir Ris / Tampines (Keyword:"to rent room")\n@Ready to move in. All rooms with aircon.Master room with attached toilet.@ 4 rooms exactly + 1 Hall + Kitchen + StoreRoom + 2 Toilets.@ Near to MRT, United World College of South East Asia, Temasek Polytechnic, top10 famous Primary school@ 2 minute to Largest garden in Tampines town @ 3 minutes to Our Tampines Hub(Singapore's largest integrated community and lifestyle hub), including Every-night ...\nNew Renovated House in Tampines with 2 rooms to rent out\n- Top Floor , large room with great view- 15mins walk to either Tampines or Simei MRT (EWL)- Tenant gets to choose the room furniture set online (with budget limit)- Aircon, wifi and ceiling fan included- Light cooking only- Wet market, 4 coffeeshop, 3 supermarkets, Community Centre, KFC, Pizzahut and 7-11 located on same street, within 3mins walking distance\nGet a daily alert with: Property in Pasir Ris / Tampines (Keyword:"to rent room")


url: =Tedim Municipal: Et-teh Huai Momno veng :: ZOMI DAILY\nposted on 24 January 2018 at 10:59 am Lomkholna: News, Tedim, Zomi\nLawibual veng huam (Momno Veng) te’n a mau leh a mau sum le pai, tha le ngal tawh suangsi lampi bawl uh hi.Tuni a lang bawlpan uh aa, zingciang lampidim in suangsi lampi lai ding uh hi. Tuukhun ciang nuamtak cycle, mawtaw pai thei pah ding hi.\nKumpi budget ngakngak selo aa, veng leh khuasung khantoh nading veina tak tawh hong semkhia Momno vengte et teh takmahah uh hi.\nI gam leh i lei khantoh ding i lunggulh taktak leh i sep theihna bangbang leh i sum leh pai neihsun tawh ma i pang khop ciat ding thupi hi.Kumpite hong puahsak ding theingak haingak in ngak phiuphiau leng hun ziakai kha ding hi.\nTui paikhiat sakna kibawl\nJan 23,2018 (Tue) Commitee te in tuipaikhiatsakna kibawlna munte sit kawikawi uh aa, a sepdan ding uh gen hi.\nSakollam veng Pu. Tunta te inn-nuai Tedim lampi gei aa, nin kimawk paihte koici leh kimawk paihlo ding aa, koici leh khuasung siangtho thei ding hiam cih zong ngaihsutna lianpi tawh ninkibuakna munah vapai uh hi.\nNinkibuakna nuai-ah tuinaak khat om in mitampi in zong ne hi. Tua tuinaak munhuam ciangciang siklingkai in kium sitset ta ding hi.\nJan 22,2018 (Mon) Lamzang lamka sak Lasiam Cing San te innmai a kawi ngiungeu munteng lampi neulua a hih man in tu’n lammakai ten vaipuakla in golsak ta hi. Ciau/Rih lampi pen Zogam sungah a ki limzat pen lampi khat ahi hi. Tedim Municipal\nPrevious: Kachin, Myitkyina aom Kanbawza Bank ah damiah lut, thein 920 puakhia\nNext: US President nasem hikeng!


url: =Pilna « Nikonghong\nHome » Pilna\nCategory Archives: Pilna\nA Hunlap Tu Thupi Hi\nApril 22, 2014 1:50 pm / Leave a comment\n” Kano lai ka pa ii thuhilnate sung pan ka makngil thei ngawlhet kammal khat sia “A hun lap tu thupi hi” ci kammal ahi hi. Sanginn ah a hunlap in theng bualeang ih thin nuam ngawl, ngualtam sung kimaimawl, syate in hong teih, hong sat thei lai si tu hi. Motor car gate, meileang, tuileang khawlmun. Vanleang tualpi ci bangte ah ih kingin khol ma hi kasap (ih kingin kholna kicing ngawl zaw ziam?) a hunlap in ih thet ngawl ciang kibuai thei peuma hi. (more…)\nAugust 14, 2013 2:07 pm / Leave a comment\nLampui ih ci sia, mihing pawlkhat taw maapang khawm a, nasepnate maa tun tu in, dinmun a late ahi hi. Na a sep pui tu mi nei a, tua mite ii nasep theidan (a kivakna) le, a kivaknate telpui in, a zak thiam thei tu sia, a vaipuak ahi hi. (more…)\nAugust 1, 2013 4:26 pm / Leave a comment\nEima le eima pha tatak ih kitel tu sia thupi mama, tuabang phatak ih kitel ciang bekma mailam ah bangbangh in kalsuan tu ci sia phatak kingeal thei pheang hi. Eima le eima kitel ci ciang a pha a sia heaknate ih kitel bangma heak ngawlnate zongh pha tatak ih kitel mama tu kisamh hi. (more…)\nJuly 12, 2013 2:27 pm / Leave a comment\nPa Pathian lamlakna a mukhol thei ngawl ngealkholna a nei ngawl minam te kisia hi. Paunak 29:18 a ci bangin Pathian hong ngealkholsak lam hong lakna ih mukhol thei buale a kibo cimit thei tu ma, a kisia cip thei tu ma ahi hi. (more…)\nSizang Diaspora le Diaspora Sizang\nJune 27, 2013 4:26 pm / Leave a comment\nTu hun kumzalom 21 kipat hun sia sangmang mittang missiological view pan etna ah leitung Diaspora Mission hunin a kingaisun ahi hi Diaspora ci ciang in minam khat a teenna ngam pan paikhia in mundang ngamdang ah kithethaang siasua ci nopna hi ci leang kikhial buale kilawm hi. Exodus taw kibang tu bang khat ahihang, kibang tatak thei ngawl hi. Exodus in minam khat ngamdang mun khat ah pusuak khia in khualhaw siasua ci nopna hi a, diaspora ci ciangin, ngam puasang mun tuatuam ah kizel siasua ci nopna hi. (more…)


url: =Yamaha FZ 25000 Kms 2009 year\nMotorcycles » Yamaha Sector 93B, Noida\n2012 Yamaha FZS 30000 Kms\nMotorcycles » Yamaha Sector 68, Noida\nYamaha FZS 1300 Kms 2017 year\nMotorcycles » Yamaha Sangam Vihar, Noida\nYamaha Fazor 2011 model - well maintained - Not even a single issue.\nMotorcycles » Yamaha Sector 74, Noida\n2012 Yamaha FZ 40000 Kms\nMotorcycles » Yamaha Sector 127, Noida\n2013 Yamaha FZS 21400 Kms\nYamaha RX100. 1995 Model 25000 Kms 1995 year\nMotorcycles » Yamaha Sector 73, Noida\n2015 Yamaha FZS 11000 Kms\nMotorcycles » Yamaha Sector 66, Noida\n2009 Yamaha FZS 45000 Kms\nMotorcycles » Yamaha Sector 12, Noida\n2014 Yamaha SZ 15658 Kms\nMotorcycles » Yamaha Sector 137, Noida\n2011 Yamaha SZ 26250 Kms\nMotorcycles » Yamaha Kondli Khadar, Noida\nYamaha Fazer 11984 Kms 2016 year\nMotorcycles » Yamaha Sector 34, Noida\nMotorcycles » Yamaha Sector 11, Noida\nYamaha Others 31000 Kms 2009 year\nMotorcycles » Yamaha Sector 88, Noida\n2013 Yamaha FZ-S 42000 Kms\nMotorcycles » Yamaha Sector 105, Noida\nYamaha FZS 22000 Kms 2011 year\nMotorcycles » Yamaha Sector 93A, Noida\nYamaha Others 39000 Kms 2008 year\nMotorcycles » Yamaha Khora, Noida\n2013 Yamaha YZF R 19845 Kms\nMotorcycles » Yamaha Sector 50, Noida\n2014 Yamaha FZS 25000 Kms\nMotorcycles » Yamaha Sector 19, Noida\n1999 Yamaha Others 20000 Kms\nMotorcycles » Yamaha Sector 33 Rail Vihar, Noida\n2009 Yamaha FZ 74000 Kms\nMotorcycles » Yamaha Sector 62, Noida\nYamaha YBR 18300 Kms 2010 year\nMotorcycles » Yamaha Sector 64, Noida\n2013 Yamaha FZS 34500 Kms\nMotorcycles » Yamaha Sector 52 Gijhor Village, Noida\nYamaha Fazer 42000 Kms 2013 year\nMotorcycles » Yamaha Sector 48, Noida\n2010 Yamaha FZ 40000 Kms\n2015 Yamaha FZS 18010 Kms\nYamaha YZF R 55000 Kms 2010 year\nMotorcycles » Yamaha Sector 99, Noida\n2014 Yamaha Fazer 30000 Kms\nMotorcycles » Yamaha Sector 82, Noida\nPerfect Condition Yamaha Fazer in Blue\n2006 Yamaha Others 50000 Kms\nMotorcycles » Yamaha Sector 47, Noida\nYamaha YZF R 34000 Kms 2008 year\nMotorcycles » Yamaha Sector 31, Noida\n2010 Yamaha Fazer 39000 Kms\nMotorcycles » Yamaha Sector 44, Noida\n2009 Yamaha FZ 32000 Kms\nMotorcycles » Yamaha Sector 38 Noida Golf Course, Noida\nYamaha FZ In very good condition\nYamaha Fazer 33000 Kms 2011 year\nMotorcycles » Yamaha Sector 60, Noida\nYamaha FZ 16700 Kms 2015 year\nMotorcycles » Yamaha Sector 121, Noida\n2010 Yamaha SZ 35000 Kms\nMotorcycles » Yamaha Sector 5, Noida\nMain section Noida\nCategories in section "Bikes" Noida\nCategories in section "Motorcycles" Noida\nMain section Noida:\nCars Noida ,\tReal Estate Noida ,\tMobiles Noida ,\tElectronics & Appliances Noida ,\tJobs Noida ,\tBikes Noida ,\tFurniture Noida ,\tBooks, Sports & Hobbies Noida ,\tFashion Noida ,\tPets Noida ,\tServices Noida\nCategories in section "Bikes" Noida:\nMotorcycles Noida ,\tScooters Noida ,\tBicycles Noida ,\tSpare Parts Noida\nCategories in section "Motorcycles" Noida:\nBajaj Noida ,\tHero Honda Noida ,\tYamaha Noida,\tRoyal Enfield Noida ,\tHonda Noida ,\tHero Noida ,\tTVS Noida ,\tSuzuki Noida ,\tKTM Noida ,\tOther Brands Noida\nFz R15 Fzs Fazer Fz.yamaha Yamaha fz Rx100 Yamaha. Fz, fzs Yamaha fazer